Anak Kelas Belakang Tetap Boleh Berjaya. Deep Perkongsian Lelaki Ini.

Setiap ibu bapa inginkan anak-anak cemerlang dalam kehidupan. Walaupun ada anak yang tidak menunjukan kecemerlangan dalam pendidikan, tidak bermakna kehidupan masa depan mereka suram.

Masa tu ada pameran universiti dan kolej kat sekolah aku. Time aku nak masuk kelas aku perasan ada sorang budak kelas belakang duduk bersidai kat koridor, buat muka sedih. Aku tanya kenapa? Dia terasa hati sebab akak yang jaga booth tu bagitau daripada banyak-banyak universiti dan kolej yang buat pameran, 1 kolej je yang layak dia masuk.

Dia kata sedihlah cikgu..

Aku faham perasaan budak-budak kelas hujung ni. Dorang bukan takde usaha tapi mungkin its above their limit.

Budak kelas belakang ni dorang bukan tak bagus sebab dorang inilah yang paling mudah sekali nak tolong cikgu kalau kita mintak tolong buat kerja.

Budak kelas belakang jugaklah yang rajin tegur dan salam cium tangan cikgu kalau jumpa dorang kat luar berbanding kelas pandai. Kadang budak kelas pandai jumpa cikgu buat tak tahu je. Cikgu-cikgu mesti pernah lalui benda ni kan?

Dah, dah, aku kata jom masuk kelas dulu.

Dalam kelas aku basuh sikit otak dorang satu kelas. Aku kata dalam hidup ni belajar sangat penting kerana istilah belajar takkan habis. Belajarlah selagi nyawa dikandung badan. Tapi itulah, kadang-kadang kita nak push dorang lebih-lebih pun kita tahu level dorang kan. Paling penting budak kelas belakang ni janganlah kita merendah-rendahkan dorang sebab kita pun tak tahu 20-30 tahun lagi dorang akan jadi apa. Mungkin kat sekolah dorang dianggap corot, loser, tak guna tapi 20-30 tahun lagi mana tahu dorang akan jadi orang kerja baik-baik yang membantu masyarakat dan negara, kita pun tak tahu, kan?

So, nak naikkan semangat dorang, aku bagitau dorang tak semua benda dalam dunia perlukan bakat dan kepandaian. Takde bakat dan kepandaian pun korang boleh buat benda ni, antaranya:

1. Sentiasalah menepati masa.
2. Sentiasa hormati guru dan orang yang lebih tua.
3. Sentiasa berakhlak baik.

Tak payah nak buat banyak-banyak benda, cukup 3 benda ni korang buat, percayalah semua orang akan suka pada kita.

Aku perasan budak yang sedih tadi nampak senyum cikit dah.

Aku cuma nak dorang rasa bahawa tak semua kebahagiaan dalam dunia ini adalah hasil daripada bakat dan kualiti akademik. Pandai mana sekalipun kita tapi kalau lupa jasa cikgu-cikgu yang ajar kita pun tak guna jugak, kan? Betul tak?


PCOS, Gangguan Hormon Wanita Penyebab Sukar Hamil. Kenali Tanda & Gejala Yang Tidak Boleh Diabaikan

Sindrom polycystic ovari (PCOS) adalah masalah akibat ketidakseimbangan hormon. Ia biasa terjadi pada wanita dalam jangka umur reproduktif iaitu di antara umur 12 – 49 tahun. Ia melibatkan kira-kira 10% wanita dalam kumpulan umur ini.

Ia juga merupakan satu masalah kesihatan yang tidak boleh sembuh sepenuhnya. Ia boleh memudaratkan wanita dalam jangka masa panjang kerana ia bukan hanya melibatkan masalah ginekologi tetapi juga boleh mendatangkan penyakit lain secara keseluruhan jika tidak dirawat dengan baik.

Sebab sebenar mengapa seseorang wanita tersebut menghidapi PCOS tidak dapat dikenalpasti dengan tepat. Faktor-faktor yang mungkin menyumbang kepada sindrom ini termasuklah :

Kelalian badan terhadap insulin

Insulin adalah sejenis hormon yang dirembeskan oleh pankreas, berfungsi menurunkan paras gula di dalam badan. Seseorang yang mengalami PCOS  mempunyai kandungan insulin di dalam badan yang tinggi, namun begitu sel dalam badannya tidak sensitif pada insulin ini dan menyebabkan paras gula di dalam badan sentiasa tinggi. Ini mengakibatkan penghidap PCOS mudah mendapat masalah kencing manis.

Insulin yang berlebihan ini juga berupaya meningkatkan paras hormon lelaki (androgen) dalam badan wanita itu seterusnya menyebabkan wanita tersebut mengalami pertumbuhan bulu atau rambut yang berlebihan dan juga menghadapi masalah kesukaran ovulasi (yang akan mengurangkan tahap kesuburan wanita berkenaan).

Berlebihan hormon androgen

Dr Wan Norizah Binti Wan Musa, Doktor Pakar Perbidanan & Sakit Puan dari hospital Pakar Annur berkata, sejarah keluarga boleh memainkan peranan menyebabkan seseorang itu menghidap PCOS.

“Tanda-tanda seseorang itu menghidapi PCOS mula dikesan secara kebiasaanya apabila kitaran haidnya mula menjadi tidak teratur. Bagi sesetengah wanita, mungkin tiada mandated PCOS pada mulanya, sehinggalah ia timbul kemudian apabila berat badannya bertambah secara mendadak dan berlebihan.

“Ia semakin serius sekiranya wanita tersebut mempunyai masalah obesiti. PCOS boleh dikenal pasti apabila terdapat simptom berkaitan PCOS, melalui pemeriksaan tahap hormon di dalam darah dan juga dengan melakukan imbasan ultrasonik.

“Kitaran haid yang normal adalah di antara 21 – 35 hari. Bagi wanita yang menghidap PCOS kitaran haid menjadi tidak teratur kebiasaannya melebihi 35 hari setiap kitaran atau tiada haid langsung dalam jangkamasa yang panjang.

“Tempoh datangnya haid juga tidak teratur boleh jadi terlalu pendek atau terlalu panjang dan dengan lelehan yang banyak sehingga boleh menyebabkan wanita tersebut kehilangan darah dan kelihatan pucat. Kitaran haid yang tidak normal ini boleh menyebabkan seseorang wanita itu agak sukar untuk mengandung,”jelasnya.

Selain itu, Menurut Dr Wan Norizah lagi, terdapat juga tanda fizikal berkaitan hormon kelelakian (androgen) pada tubuh seseorang wanita itu yang menyumbang kepada PCOS.

“Setiap wanita mempunyai hormon androgen di dalam badan mereka tetapi dalam jumlah yang sedikit. Bagi wanita yang menghidapi PCOS, hormon androgen dalam badan mereka adalah lebih daripada kebiasaan.

“Di antara tanda yang menunjukkan hormon ini berlebihan adalah wanita tersebut mempunyai rambut atau bulu di badan yang tebal, kelihatan seperti misai yang nipis (hirsutism), jerawat di muka dan mungkin masalah keguguran rambut menyebabkan kebotakan. Masalah berlebihan hormon androgen ini melibatkan 70% wanita PCOS.

“Imbasan ultrasonik yang menunjukkan saiz ovari yang besar dan mempunyai banyak folikel yang tidak matang sepenuhnya. Selain itu, tanda seperti kulit gelap dan tebal di sebahagian badan seperti di leher, celah kelangkang dan di bawah buah dada,” ujar Dr Wan Norizah sambil memberitahu kesan PCOS boleh menyebabkan kesukaran untuk mengandung.

Mengalami keguguran berulang.

80% daripada wanita yang menghidapi PCOS mengalami masalah berlebihan berat badan. Wanita-wanita ini kebiasaannya mengalami simptom PCOS yang lebih teruk dan kadang-kadang amat sukar untuk dirawat. Mereka juga mempunyai risiko mendapat komplikasi yang lebih tinggi.

“Masalah perubatan kepada wanita seperti sindrom metabolic, terdiri daripada kencing manis, darah tinggi, kolesterol tinggi yang boleh mengakibatkan mudahnya mendapat masalah serangan jantung atau angin ahmar.

“Selain itu, kanser pada dinding rahim (endometrial cancer). Apabila masalah haid berterusan dan tidak dirawat sebaiknya, ia akan mengakibatkan dinding rahim semakin tebal (endometrial hyperplasia) dan berisiko bertukar menjadi kanser.

“PCOS adalah satu dari penyebab utama kanser dinding rahim bagi wanita muda,” jelas DR Wan Norizah  Sambil memberitahu ada antara pesakit PCOS yang mengalami pernafasan berhenti sewaktu tidur (sleep apnoea) selain kemurungan disebabkan oleh masalah yang dihadapi dan obesiti.

Begitu pun, Dr Wan tidak menafikan sebahagian daripada wanita yang menghidapi PCOS adalah bertubuh kecil.

“Mereka juga mungkin mengalami masalah haid atau kesukaran untuk menimang cahaya mata. Bagi kumpulan wanita ini, penurunan berat badan adalah tidak perlu tetapi mereka masih perlu mengamalkan pemakanan yang betul. Mereka juga perlu sentiasa melakukan senaman supaya berat badan tidak bertambah.

“Ianya bertujuan mengawal keberkesanan tindakan insulin di dalam badan. Rawatan ubat-ubatan mungkin diperlukan untuk menangani simtom-simtom lain berkaitan PCOS seperti masalah kitaran haid, kesukaran mengandung dan berlebihan hormon androgen dalam badan.

“Menurunkan berat badan adalah cara rawatan yang paling berkesan bagi wanita bertubuh besar yang menghadapi PCOS sekiranya ingin menimang cahaya mata. Penurunan berat badan sebanyak 5% sahaja dapat membantu mengurangkan masalah PCOS.

“Ia boleh dilakukan dengan cara senaman serta mengamalkan diet yang mengandungi karbohidrat yang rendah. Disamping itu, pengambilan buah-buahan, sayur-sayuran dan bijian sempurna perlulah diutamakan. Ubat-ubatan yang dapat mengurangkan kelalian insulin dalam badan seperti Metformin juga boleh digunakan bagi wanita yang menghidapi PCOS.

“Kedua-dua kaedah ini dapat mengurangkan masalah kelalian badan terhadap insulin, dan dengan itu mengurangkan hormon androgen di dalam badan, mengawal kitaran haid dengan lebih baik dan menambahkan peluang ovulasi seseorang wanita.

“Ia juga dapat mengurangkan komplikasi sewaktu mengandung seperti risiko keguguran berulang serta mengurangkan risiko komplikasi lain seperti sindrom metabolik dan kanser dinding rahim.

Terdapat juga wanita yang memerlukan rawatan tambahan seperti pil atau suntikan kesuburan bagi menghasilkan ovulasi dan akhirnya memerlukan prosedur permanian berhadas (IUI) atau persenyawaan in-vitro (IVF). Pembedahan seperti `ovarian drilling’ adalah satu lagi rawatan sekiranya kaedah ubat-ubatan untuk menghasilkan kandungan tidak berkesan.


5 Tabung Wajib Ada Bila Dah Berkahwin. Boleh Jadi Misi Tahun 2020 Ni!

Bila berkahwin, tentu segala kelengkapan dan keperluan rumah dikongsi bersama pasangan termasuk soal perbelanjaan. Apabila mempunyai anak pula. perbelanjaan pasti akan meningkat. Namun, apabila mempunyai ahli keluarga, sudah pasti perbelanjaan harus dilakukan secara berhemah supaya perbelanjaan tidak melebihi pendapatan.

Lantaran itu, perlunya ada pengurusan kewangaan yang betul supaya mempunyai kelebihan wang untuk simpanan buat ahli keluarga masa hadapan. Oleh itu, tidak mustahil ada yang mewujudkan beberapa tabungan agar perbelanjaan lebih sistematik.

𝟱 𝗧𝗮𝗯𝘂𝗻𝗴 𝗣𝗲𝗻𝘁𝗶𝗻𝗴 𝗨𝗻𝘁𝘂𝗸 𝗣𝗮𝘀𝗮𝗻𝗴𝗮𝗻 𝗕𝗮𝗿𝘂 𝗞𝗮𝗵𝘄𝗶𝗻, 𝗬𝗮𝗻𝗴 𝗱𝗮𝗵 𝗸𝗮𝗵𝘄𝗶𝗻 𝗽𝘂𝗻 𝘄𝗮𝗷𝗶𝗯 𝗯𝗮𝗰𝗮 𝘀𝗮𝗺𝗽𝗮𝗶 𝗵𝗮𝗯𝗶𝘀!

Petang tadi sempat ke Majlis Kahwin member, itu yang tetiba rasa nak menulis pasal kahwin ni. Bukan apa, sebagai panduan untuk diri Abam juga…hehehe.

Berkahwin ni memang impian setiap insan sebab rasa ingin berpasangan tu memang lumrah manusia. Jalan yang terbaik untuk mereka berpasangan pula adalah melalui ikatan perkahwinan yang sah.

Tapi, bersediakah korang untuk melalui alam perkahwinan ni? Yang pasti ia bukan mudah.

Bila dah berumah tangga, korang kena pastikan yang diri sendiri tu bersedia dalam dua perkara penting ni dulu ye.

Pertama, bersedia dalam segi mental. Sebaik sahaja akad nikah dilafazkan dan sah, maka pasangan suami isteri ni kenalah saling memainkan peranan masing-masing. Mindset kedua-duanya pun harus selari dan sekufu.

Segala tabiat buruk masa bujang dulu harus ditinggalkan jauh-jauh. Yelah, fasa pertama kahwin ni memang mencabar tapi juga membahagiakan sebab masa ni la korang nak berkenalan dengan pasangan sendiri mahupun dengan keluarga mertua. Kenal perangai dan tabiat dia macam mana.

Kedua, bersedia dalam segi kewangan. Sebagai satu pasangan, korang kena mula merancang untuk masa depan. Masa majlis kahwin haritu mesti dah guna banyak duit kan?.

Jadi selepas kahwin ni, korang boleh mulakan dengan cipta 5 tabung penting ni.

1. Tabung Keperluan Asas

Tabung ni berfungsi sebagai dana untuk korang membeli barang keperluan bulanan seperti barang dapur, keperluan rumah, bayaran bil utiliti, bayaran komitmen seperti kereta dan motor, ataupun perkhidmatan berkaitan.

2. Tabung Kecemasan

Setiap orang dinasihatkan untuk menyediakan dana kecemasan minimum sebanyak 3 bulan gaji dan maksimum 6 bulan gaji. Ia penting untuk kegunaan bila musibah berlaku secara tiba-tiba, contohnya dibuang kerja ataupun kenderaan rosak.

3. Tabung Perlindungan

Dalam tabung ni korang kena ada takaful hayat (Hibah) atau Medical card. Lagi bagus kalau korang ada kedua-duanya sekali. Ajal maut, sakit dan eksiden ni kita tak boleh nak jangka akan berlaku bila. Sebab tu kena selalu bersedia. Kos perubatan makin lama makin tinggi pula.

4. Tabung Simpanan Jangka Masa Pendek

Simpanan ni berguna untuk korang bila nak balik kampung, nak pergi bercuti, nak renew roadtax kenderaan atau lesen memandu dan juga perbelanjaan ketika musim perayaan.

5. Tabung Simpanan Jangka Masa Panjang

Tabung ni bertujuan untuk menyimpan duit bagi membeli rumah sendiri atau menaiktaraf rumah sedia ada, beli kereta baru dek ahli keluarga makin bertambah, dan juga untuk menunaikan Haji atau Umrah.

Korang boleh simpan di tempat yang memberi hasil pelaburan seperti Tabung Haji, PublicGold, Amanah Saham Bumiputra (ASB), Dana Unit Amanah, Saham dan banyak lagi.

Kehidupan selepas kahwin ni mungkin tak seindah ketika korang bercinta. Lagi-lagi nak susah senang bersama membina satu keluarga bahagia. Tanggungjawab Suami sebagai ketua keluarga harus dilaksana, isteri pula sebagai penyokong setia. Kan dulu berjanji sumpah setia dan sama-sama nak ke Syurga 😁.


‘Nak Ucap Terima Kasih Tak Cukup, Nak Bagi Hadiah Pun Tak Ternilai’. Sweet Ucapan Hari Jadi Aiman Untuk Zahirah!

Dah jadi kebiasaan masa kini bila tiba hari kelahiran orang yang tersayang, rata-rata gemar berkongsi rasa dan abadikan kenangan di sosial media masing-masing. Tidak ketinggalan buat pelakon Aiman Hakim Ridza yang turut berkongsi isi hati dan penceritaan dari awal pengenalannnya bersama isterinya, Zahirah Macwilson sehingga mereka dikurniakan cahaya mata yang sudah genap setahun usianya.

Sempena hari kelahiran Zahirah, Aiman juga berkongsi rasa kagum terhadap isterinya yang merupakan seorang wanita yang kuat, cekal dan mempunyai nilai hidup yang tinggi dari dulu hingga kini, malah kini menjadi ibu yang hebat dan sentiasa memberi yang terbaik buat anak mereka, Isaac Raes.

Gambar ni semua gambar lama tetapi bermakna.

1. Ni gambar pertama dia TER…hantar dekat aku.Ada beberapa lagi gambar masjid lain di istanbul yang dia TERhantar…dalam hati dan kepala aku ada satu je time tu.Dia nak bina masjid dengan aku la tu kut. 😇

2.Ni gambar terawal dia hantar bila dia dekat set shooting.Aku pun cuba la selfie balik nak balas gambar yang dia hantar.Mcm mcm bentuk muka aku cuba.Semua mcm x kena.Baru aku sedar … ‘angau ni!’ 🤒

3. Time ni aku dah selesa dah dengan dia . Duckface semua aku buat.Dia boleh kata comel…xfaham aku 😅

4. Time ni baru lepas kahwin.Lockdown pulak.Waktu awal2 bercinta ada la jugak cakap `i nak kita berdua je takde orang lain’ …sekali jadi betul2 daa 🤭

5. Gambar ni few days sebelum dia bersalin.Tak banyak sangat benda yang ada dalam kepala aku masa ni selain menunggu dia bersalin dengan selamat😊

6. Saat paling berdebar+happy+lama+sekejap+terharu dalam hidup aku. 10 kali aku kira jari anak aku.tapi dia tenang 😎

7. Time ni paling mencabar untuk aku dengan dia.Dia perlukan aku dan aku pun perlukan dia.we suport each other.Pertama kali jadi parents pada minggu yang pertama adalah pengalaman paling lama dan berharga. 🤑

8. 1-7 ni semua adalah dari perspective aku semata mata.Nak tulis sajak inggeris panjang2 mcm ada yg kurang dan x dapat di ungkapkan.Apa yang aku nak cakap sebenarnya dari awal aku kenal dia sampai la sekarang dia adalah seorang wanita yang kuat, cekal dan mempunyai nilai hidup yang tinggi.Dalam bahasa inggeris `classy ‘ .Banyak yang aku belajar dari dia walaupun dia jauh lebih muda dari aku.Dia jugaklah seorang ibu yang hebat.Dari dia lahirkan anak kitaorg sampailah dah umur setahun ni dia sentiasa berikan yang terbaik.Nak ucap terima kasih tak cukup nak bagi hadiah pun tak ternilai.All i can give you back is my respect and love unconditionally.

Happy 27th Birthday to you wifey @zahirahmacwilson !!! Daddy and @isaacraees will forever love you no matter what…

Terdahulu, pasangan serasi Aiman Hakim Ridza dan Zahirah Macwilson sudah melayari bahtera perkahwinan hampir dua tahun iaitu diijab kabul 20 Februari 2020 dan kini mereka dikurniakan seorang anak lelaki comel yang diberikan nama Isaac Raes yang baru sahaja cecah umur setahun Januari lalu.


Begini Caranya Nak Pastikan Hubungan Suami Isteri Sentiasa Romantik! Barulah Makin Sayang

Setiap pasangan yang sudah lama berkahwin, pastinya hati mulai terasa bosan dengan pasangan. Namun, kenalah pupuklah kembali rasa kasih sayang itu agar kehangatannya seperti anda baru berkahwin. Ikuti antara tip menjadikan anda pasangan yang kembali romantik!

1. Makan diluar bersama tanpa kehadiran anak-anak
Makan di luar tanpa kehadiran anak-anak akan membuatkan pasangan yang telah lama berkahwin rasa muda kembali. Malah, akan teringat pula masa zaman bercinta dahulu. Rancang satu hari tertentu untuk makan bersama pasangan anda. Tidak perlu ke restoran yang mahal. Cukuplah dengan warung-warung atau restoran makanan segera.

2.Mandi bersama
Jika anda mandi bersama tidak mendatangkan apa-apa manfaat, anda silap. Mandi bersama akan menerbitkan rasa kasih sayang yang sungguh luar biasa antara anda dan pasangan.Jika anda ingin tahu sejauh mana keberkesanan mandi bersama, cubalah hari ini. Ajak pasangan anda mandi bersama. Anda sabunkan dia dan dia pula syampu rambut anda. Cubalah!.

3. Telefon pasangan untuk menyatakan kasih sayang
Anda boleh menelefon pasangan di pejabatnya hanya untuk menyatakan perasaan kasih sayang anda kepadanya. Nyatakan dengan penuh perasaan dan minta dia bereaksi dengan perasaan anda itu.

4. Tolong pasangan mencuci pinggan dan kemas meja makan
Suami boleh membantu isteri mencuci pinggan. Selepas makan, ambil punggan di meja dan nyatakan pada isteri bahawa anda akan membasuh pinggan. Ketahuilah bahawa sikap anda itu akan menerbitkan rasa yang sungguh bermakna di hati isteri.

5. Rasa cemburu perlu ada untuk eratkan kasih sayang
Pasangan suami dan isteri tidak boleh terlalu melepaskan pasangan mereka tanpa ada sedikit rasa cemburu. Cemburu perlu ada. Namun, biarlah ia bertempat. Cemburu sebenarnya boleh mengeratkan kasih sayang jika kena caranya.

6. Serikan katil dengan cadar yang menarik, jambangan bunga dan langsir yang menarik.
Mungkin ramai yang bersetuju bahawa keharmonian hubungan suami dan isteri bermula dari kamar beradunya. Justeru, isteri perlulah bijak menghias bilik tidur. Kamar tidur pasti menjadi lebih menarik jika dihiasi dengan jambangan bunga yang segar dan paduan langsir yang berwarna-warni.

7. Hiasi bilik dengan lilin
Lilin sering dikaitkan dengan suasana yang romantis. Ada pasangan yang sukakan kehangatan lilin menghiasi bilik mereka.

8. Jangan merokok depan pasangan
Jika pasangan tidak suka akan abu asap rokok, jangan merokok di hadapannya atau di dalam rumah. Anda perlu menghormati keselesaannya. Lagipun, bahaya perokok pasif sama dengan bahaya perokok aktif. Tapi jika anda tetap meneruskan tabiat itu, pastikan anda memberus dahulu gigi dan berkumur dengan ubat kumur sebelum bermesra dengan isteri, Takut nanti ada yang pitam tiba-tiba.

9. Tidak bercakap kasar dan keras
Sebagai seorang yang waras dan matang anda tidak wajar bercakap dengan suara yang keras dan kasar. Jika anda marah sekalipun, bawalah bertenang. Bercakap tanpa dikuasai oleh emosi. Baik suami atau isteri, tiada siapa yang gemarkan pasangannya membentak atau menengking.

10. Setiasa berbau wangi ketika bersama pasangan
Jika anda berbau busuk di hadapan pasangan, anda akan dapat melihat reaksinya yang tidak senang dengan anda. Sudah tentu anda rasa malu dengan tegurannya. Jika anda tidak mahu ditegur begitu, maka ubahlah sikap anda. Pakailah haruman apabila berhadapan dengan pasangan.

11. Berpegangan tangan sewaktu berjalan-jalan
Kenapa malu-malu hendak berpegangan tangan dengan suami mahupun isteri jika berada di khalayak ramai? Ambil tangan pasangan anda dan genggamlah dengan erat. Berjalan berpegang tangan akan tambah mengeratkan lagi kasih sayang anda. Percayalah!


“Jebat Dalam Keadaan Kurang Baik, Doakan.” Kongsi Keadaan Kesihatan Anaknya, Luahan Hati Sharnaaz Undang Simpati Netizen.

Umum mengetahui anak pasangan Sharnaaz Ahmad dan Noor Nabila Mohd Noor baru-baru ini dimasukkan ke hospital atas masalah kesihatan.

Dalam satu temu bual Sharnaaz memberitahu anaknya, Jebat Jayden sedang mendapatkan rawatan selepas mengalami masalah saluran kencing, Urinary Tract Infection (UTI) sejak dari usia enam bulan.

Pagi tadi pelakon Bukan Kerana Aku Tak Cinta ini ada memuat naik satu perkongsian mengenai anak kesayangannya.

Dalam perkongsian tersebut, dia memohon para peminat dan pengikut Instagram (IG)nya untuk sama-sama mendoakan kesihatan anaknya.  Jelas Sharnaaz, anaknya kini berada dalam keadaan kurang baik.

“Doakan anak saya selamat…@jebatjayden dalam keadaan kurang baik. Doalah di bulan mulia ini. Terima kasih untuk Jebat Jayden Ahmad B Sharnaaz Ahmad dan mengharapkan doa serta keberkatan bulan Ramadan,” tulisnya.

Rata-rata netizen menghulurkan rasa simpati dan mendoakan kesihatan Jebat Ayden kembali sembuh. Dalam masa yang sama, mereka turut menasihati Sharnaaz dan isteri supaya tidak berhenti mendoakan Jebat Jayden.

Dalam satu lagi perkongsian lain, Sharnaaz turut memuat naik luahan hati yang menyatakan kasih sayang terhadap anak lelakinya itu.

Melihat kepada posting tersebut, jelas menggambarkan kerisauan seorang bapa terhadap anaknya.
“I love you sayang…Doakan Jebat na…I am half brave then you my boy…Your name make you so strong Insya-Allah…Strong like your name my Jebat, our Jebat…Baba love you so much,” tulisnya.

Walau apapun yang sedang dilalui Jebat Ayden, sama-sama kita doakan agar bayi ini diberi kesembuhan dan sentiasa dilindungi Allah SWT.


Jangan Over Protective, Biar Anak Bergerak Dan Bermain. Cikgu Ini Ada Penjelasan Lengkap Supaya Ibu Ayah Alert

Pastinya apabila punya cahaya mata, ibu ayah akan menatang anak bagaikan minyak yang penuh. Hingga ada yang tidak berani nak bawa anak ke luar rumah bermain (out door aktiviti) bimbang dijangkiti sebarang penyakit.

Namun, hakikatnya cara terlalu over protective (terlalu melindungi) anak akan menjejaskan sistem kekebalan tubuh badan anak itu secara semula jadi. Melalui perkongsian Pengiat Industri Pendidikan Awal Kanak-Kanak, puan Azlina Johari atau dikenali sebagai Teacher Ina, punya pendirian mengenai perkembangan kanak-kanak. Katanya, kanak-kanak perlu diberi hak untuk melakukan penerokaan sejak bayi lagi merangkumi tempat yang punya cahaya matahari. Namun tidak bagi kawasan orang ramai seperti pasaraya. Dengan pengalaman 12 tahun dalam bidang pendidikan awal kanak-kanak, moga panduan yang diberi menjadi inspirasi buat ibu bapa dapat memastikan anak-anak membesar dengan persekitaran yang selamat dan menjana minda.

Outdoor vs indoor everyone?

Ok saya perkenalkan diri..selain TFA Founder, saya ada anak yang Premature dgn several complication+surgery dan saya juga di Tahun akhir Master in Psychology(Edu) dan memiliki ECE dip Psychology selain 12 tahun practice dan advocate. Saya juga memang suka travel dan obviously kinesthetic dan juga byk terlibat dgn pelbagai ece jawatankuasa dan aktiviti dlm dan luar Malaysia..

Jadi apa yang saya tulis adalah bersandarkan pengalaman+pengetahuan+pembelajaran dan kajian orang.

Melahirkan Premature yang kemudiannya di NICU dan kena surgery pulak baby + 6 month kuarantin utk make sure lung dah bersedia (ms tu tahun 2015 musim jerebu yg sekolah pon darurat xboleh ke sekolah) so mmg sgt mencabar
Dari sudut lain, saya mmg tahu baby perlukan sensori exposure utk melengkapkan 7 sensories utk base otak yg kuat. Kekangan dan pengetahuan tak selari utk kes saya.

So indoor ke outdoor?
Utk my case, Aulia dikuarantin indoor dan nasib saya baik kerana teachers di TFA terlatih dan boleh handle prem baby dgn mudah wpun ms tu 1st time prem baby di TFA (Prem toddlers ramai lah)…hujung minggu saya akan bw aulia ke TFA utk sensories yg ada di sana. Aulia complete semua vaksin + Pneumococoal..Ok cukup ttg aulia (Nnt mlm kalau ada masa sy share ttg exposure journey dia-WORLDSCHOOLING+TFA)

Kanak-kanak dan bayi kena explore tapi kena pilih tempat

Kanak-kanak dan Babies perlukan Exposure dan experience utk otak mereka berkembang dan immune badan semakin kuat.
Tetapi certain places utk mereka explore perlu dielakkan/dikurangkan pergi ketika usia Toddler sbb imune tgh terbina dan masih fragile.

Elakkan

Tempat-tempat tu adalah tempat yg crowded…cth shopping complex, pasar mlm, indoor playground-yg takde jadual utk pembersihan/disinfection, kenduri kendara-elakkan org cium, pegang dll dan mana2 event yg crowded

Tempat yang ada sinaran mentari

Tempat yg dicdgkan yg outdoor yg mendapat sinaran mentari penuh supaya kuman dan virus ‘hangus lenyap’ dek panahan mentariseperti pantai, outdoor park, zoo dll
kenapa? Menurut Partens (dalam stages of Social Play) ada 6 stages iaitu Unoccupied, Solitary, Onlooker, Parallel, Associates dan Social..
Unoccupied dan solitary adalah baby bwh 8 bulan (roughly lah) dimana mereka main sendiri..tetapi bila masuk stage ke 3, Onlooker, anak perlu melihat rakan bermain walaupun tak join ms tu sebelum dia boleh move onto stage ke 4 parallel bermain sebelah2 tapi tak bersama2. kalau tiada peningkatan stage ni, akan wujud masalah kelak smpai dewasa (kajian dah buktikan)

Menurut Williams and Shellenberger (dalam Pyramid of learning, 1996), stage plg asas yg perlu dilengkapi adalah 7 sensories..jika terdapat ketidaklengkapan pd stages ni akan berlaku kecelaruan dalam otak dan effect dia delay kepada kanak2 yg mana jika tiada intervention akan sampai dewasa. dan sy pernah baca dlm buku(pernah share di fb sy sblm ni) , delay boleh di baiki dgn intervention, tetapi otak tetap tidak akan dpt ok sepenuhnya..meaning still akan ada efek cuma at least dah pulih kan,,sbb tu sy selalu share pentingnya stimulasi awal utk pencegahan berbanding pembaikpulihan(intervention) namun intervensi lebih baik dari terus denial dan tak buat apa2.

Anak-anak yang sakit seharusnya tidak dibawa keluar dan dikuarantin dirumah sehingga sembut utk mengelakkan jangkitan kpd kanak2 sihat yang lain..Ini seharusnya berlaku, jika ini diamalkan tiada mslh nak bawa ke crowded places pon.

Enam tahun pertama anak kena aktif aktiviti out door

Rujuk kpd buku NewScientist page 129 , by age of 6 95% otak dah develop. Sangatlah rugi kalau 6 tahun pertama anak di hadkan macam2 kerana ‘sangkaan’ kita ibu bapa sbb ruginya masa tu xkan kembali. by age of 3 setiap saat otak akan buat new connection sebanyak 700-1000 connection antara neuron ke neuron melalui synapses dan dgn stimulasi dan exposure yg baik, ia boleh mencapai ke millions dalm 1 saat.

Yes! Wajib alert dengan kesihatan dan keadaan anak. Tetapi cahaya matahari yang ori membantu dlm perkembangan penglihatan dan kesihatan mata anak.

Dr Spocks dlm buku di pon ada sebut, ‘It is good for a baby to get outdoors for two or three hours a day’ (page 86).

fitrah Tuhan dah jadikan by age of 6 bulan ke 2 tahun anak akan start masukkan benda yg dipegang dlm mulut, utk mereka explore.

Rujuk pula pd buku Toxic Childhood, Dr Shayer ada sebut ttg tahun 1990 adalah tahun dimana bermulanya pasir dan air dah tidak lagi disentuh oleh baby(beliau mention infant ye) dan diganti dgn screen dan flashcard.Dari buku yg sama (pg 53) Dr Christine Macintyre (expert in childdren) baby kena sentuh, genggam dan explore dan dimonitor oleh org dewasa utk perkembangan otak dan ibu bapa yg obsess dgn kebersihan dan keselamatan telah memberhentikan explorasi yg seharusnya baby tu lalui utk otak.

setakat ni saja..nnt siap lak keseluruhan LR kalau nak tulis panjang2..sy dah try tulis penulisan ilmiah sesantai yg mungkin utk mudah difahami..

kesimpulannya.. Bergerak, bermain, jgn over protective dan nature adalah perkara yg membantu perkembangan otak kanak2..

kalau tak xkan Einstein qoute “Look deep into nature, and then you will understand everything better”

Jika ditanya pd saya outdoor vs indoor..semua dah tau kan tgk je konsep playschool dan playgroup saya dan juga Worldschooling aulia..dan di atas ini adalah fakta dan reason nya..


Sebenarnya Pasangan Kita Luahkan Masalah Bukan Nak Suruh Selesaikan, Tapi Nak Tengok Sama Ada Kita Ni Ambil Berat Tentang Dia Atau Tidak

Dalam sesebuah rumah tangga, pasti akan timbul ketidak puasan hati. Maklum sajalah dia insan berbeza yang hidup sebumbung. Punya pilihan dan pendapat yang berbeza. Namun itu tidak bermakna, tidak boleh bersatu di bawah satu bumbung.

Sebab tu komunikasi dalam sesebuah rumah tangga penting. Apa jua rasa tidak puas hati mahupun keinginan boleh terus disampaikan tanpa perlu ada pihak yang makan hati. Mungkin nampak luaran seperti tiada apa-apa yang berlaku, namun sebenarnya ada yang terpendam di hati.

#5 Tanda Pasangan Kita Ada Pendam Perasaan Tak Puas Hati Walaupun Dia Selalu Tersenyum

1 – Suka Berdiam Diri
Balik kerja diam. Keluar pergi kerja pun diam. Kat rumah tak tegur langsung pasangan melainkan terpaksa. Jika di tanya, jawab pun sepatah-sepatah je. Lagi berat mulut tanda lagi beratnya sakit hati.

2 – Suka Buat Hal Sendiri
Beli barang dapur sendiri. Makan sendiri. Malah nak menonton tv pun sendiri sendiri. Rasa potong mood kalau ada pasangan. Ini dah serius! Makna dia dah tawar hati betul.

3 – Suka Mengelak
Setiap kali nak ada hubungan intim dia mengelak. Ketika nak berbincang secara serius pun dia mengelak. Ini bukan merajuk tapi si dia sedang sakit hati. Mengelak supaya tak bertambah sakit lagi.

4 – Suka Berkira
Baik duit, masa atau tenaga. Semua nak di kiranya. Sampah kat rumah sampai berulat tak nak buang sebab berkira tu bukan kerja dia. Ulat sampah boleh nampak ngesot ngesot tapi kalau hati dah berulat tak ada siapa yang tahu.

5 – Suka Protes
Apa sahaja pasangan buat dia akan nampak kelemahan. Itu tak baik, ini tak baik. Logik la orang dah sakit hati, semua dia pandang jadi sakit mata. Faham-faham sendiri kalau pasangan ada simptom begini.

Sebab inilah pentingnya kena ada skil Empathic Listening supaya 5 tanda awal ini tak jadi serius dan memudaratkan.

Sebenarnya pasangan kita luahkan masalah dia pada kita bukan nak suruh kita selesaikan tapi dia nak tengok samaada kita ni ambil berat tentang dia atau tidak.

Wallahu A’lam,

p/s : Komunikasi dalam rumahtangga sangat penting. Komunikasi bukan sahaja dalam bentuk percakapan, malah mimik muka dan body language pun termasuk sekali.


Rupanya Ini Sebab Semut Makin Banyak Di Rumah, Pakar Kimia Ini Jelaskan Sebabnya.

Perasankah anda sekiranya anda membunuh semut pada satu tempat (tanpa menggunakan sebarang bahan semburan) semakin banyak semut yang akan datang menghurung?

Sebenarnya semut berkomunikasi melalui ‘bau’. Ingat, bau ialah bahan kimia yang meruap. Semut akan membebaskan bahan kimia meruap yang berbeza untuk menghantar isyarat.

Antara bahan kimia yang paling kuat baunya, digunakan sebagai amaran dan mampu dikesan dari jarak jauh oleh semut-semut lain ialah pheromone. Apabila semut mengesan bau pheromone, mereka akan segera bertindak.

Sekiranya semut-semut ini mati (dilenyek atau terkena renjatan elektrik), maka banyak lah bahan kimia pheromone yang terbebas. Ini kan menarik perhatian lagi banyak semut berdekatan untuk datang menghurung tempat kejadian.

Maka jangan hairan jika kotak suis elektrik dipenuhi dengan banyak semut mati!
Sedikit fakta menarik mengenai semut:

• Terdapat lebih daripada 12,000 species semut di muka bumi ini yang telah diketahui. Kebanyakkan daripada species ini tidak berbahaya kepada manusia (cuma boleh membahayakan emosi kalau terlalu banyak!).
• Semut Monomorium boleh menjadi agen membawa kuman yang boleh menyebabkan penyakit. Semut rumah biasa (pharaoh ant) pula boleh menyebabkan masalah pernafasan seperti asthma.
• Semut merah yang banyak mampu membunuh haiwan seperti ayam.
Tips: Oleh kerana kita tahu punca tarikan semut ialah ‘bau’, maka kita boleh mengurangkan/ menutup bau bahan kimia meruap pheromone daripada sampai kepada semut-semut lain. Contoh dengan menyembur dengan bahan meruap yang lebih kuat baunya seperti cuka, minyak angin, minyak wangi atau sembur dengan racun serranga saja.
Semoga bermanfaat!


Ajar Anak Tahan Lasak Bukan Pandai Semata, Isu Penempatan Graduan Universiti Raih Perhatian, Deep Coretan Ibu Ini.

Cabaran anak muda sekarang dalam menuntut ilmu bukan sahaja perlu bersaing merebut peluang untuk ditawarakan di universiti pilihan tetapi juga perlu bertabah mencari penempatan.

Namun sebagai ibu bapa tidak dinafikan kita inginkan memberikan yang terbaik buat anak agar dapat menjalani kehidupan dengan baik.

Bagaimana cara ini tidak salah namun perlu berpada-pada supaya anak dapat berdikari dengan baik.

Seterusnya ikuti perkongsiannya.

KEPANDAIAN vs KETAHANAN

Dulu kita belajar, nak berjaya dalam hidup kena ada dua benda. IQ dan EQ.
IQ (Intelligence Quotient) bermaksud kepandaian otak memahami ilmu dan menghafal benda.

EQ (Emotional Quotient) pula bermaksud keupayaan menjaga perasaan, hormat orang lain, merendah diri, jujur dan punya jati diri.

Paling penting tak malu jadi diri sendiri.

Sekarang kita diberitahu ada dua lagi konsep penentu kejayaan seseorang. Kena tambah dari IQ dan EQ yang disyaratkan dulu.

Iaitu Social Quotient (SQ) dan Adversity Quotient (AQ).
SQ merujuk kepada keupayaan seseorang untuk bersosial. Jaga hubungan dan menambah rakan. Ikut peraturan sosial dan etiket seperti tepati waktu untuk menjaga perasaan orang lain. Buat orang senang.

Mengikut pakar, mereka yang ada EQ dan SQ yang tinggi, lebih berjaya dalam hidup walaupun punya IQ rendah.

Yang terakhir sekali ialah AQ, ini merujuk kepada keupayaan seseorang menghadapi cabaran dan kesusahan hidup. Lagi kental seseorang itu, lagi tinggi AQ nya, dan lagi berpotensi menjadi insan cemerlang.

Saya dulu belajar di London, duduk zon 6. Uni di zon 1, 1.5 jam perjalanan naik tube. Tukar 3 train pulak tu. Sanggup duduk zon 6, sebab itu yang paling murah boleh dapat.
Duit tak pernah cukup lah. Kadang ambil upah jadi tour guide juga. Jadi babysitter pun ada.

Room mate saya sanggup jadi cleaner masa cuti. Just nak ada duit tambahan untuk belajar. Itu cara kami dan ramai di kalangan kita yang belajar di luar negara, nak ada extra belanja dan hidup masa tengah susah.

Disebabkan itu, ramai kalangan kita belajar erti ketahanan atau “grit”. Datang la apa saja, kita takkan putus asa. Kita hadap saja.

Budak sekarang lain benar peelnya. Posting ni tunjukkan bukan saja AQ ke laut, segala SQ, EQ malah IQ juga jauh tersasar.

Pepatah cakap:
“Do not prepare the road for our Children, prepare our Children for the road”
Itu mungkin kita semua kena hadam.

Ajar anak-anak kita, TAHAN LASAK itu lagi penting dari jadi pandai. Kalau setakat pandai, tapi lembik segala, apah pun tak guna!


Usah Kedekut Tunjukkan Rasa Sayang Buat Isteri,  Nah 9 Cara Ni Suami Kena Buat Ya. Nombor 8 WAJIB Buat!

Cinta itu seperti angin, kita tidak mampu melihatnya tetapi mampu merasakannya. Dua watak peranan utamanya sahaja yang mampu menyedari akan setiap ‘rasa’ yang diberikan ini.

Pun begitu, ramai suami yang tidak pandai mempamerkan setiap ‘rasa’ ini kepada pasangan masing-masing. Bukahkah semua rasa ini hanya pinjaman yang diberikan Allah SWT kepada kita.

Mengapa kita perlu menyembunyikan semua rasa ini kepada pasangan kita,  isteri kita yang dicintai. Buat lelaki bergelar suami, lepaskanlah..lepaskan semahunya untuk isteri kita.

Biarkan dia tahu bahawa waktu yang tersisa, pinjaman Allah SWT ini adalah untuknya seorang! Apa suami patut buat? Tip ini pastinya mampu membantu anda.

Jangan Ego
Jangan kalah pada ego seorang lelaki. Benar lelaki punya ego sendiri namun jika anda dapat mengetepikan rasa ego ini untuk pasangan pastinya anda terasa nikmat sebenar cinta. Rendahkanlah sedikit ego anda. Bukan untuk siapa tetapi untuk anda sendiri.

Tiada Lagi Hari Esok
Anggap sahaja seperti tiada lagi hari esok untuk anda menatap wajah isteri atau suami. Ajal maut di tangan Allah. Bayangkan andai hari esok Allah mengambilnya pergi daripada sisi anda. Berikan rasa itu sebaiknya setiap kali anda melihatnya. Jika anda tahu bahawa tiada lagi hari esok, pastinya hari ini anda akan cuba sebaiknya meluahkan setiap bait kata cinta yang pernah diluahkan satu masa dahulu. Tidak rugi anda mulakannya sekarang.

Luahkan Rasa
Tidak ada salahnya jika anda meluahkan rasa cinta saban hari untuk isteri. Ungkapan “I love You” atau “Sayang Awak” bukanlah terlalu susah untuk dilontarkan. Tidak mahu dengan mulut, pesanan ringkas pastinya lebih buat anda berani. Luahkan semahunya. Biar ringkas asalkan sampai maksudnya.

Belajar Kongsi
Tidak hanya anda, ajarlah anak-anak turut sama memberikan ungkapan sayang ini saban hari. Mulakan ungkapan I love you setiap pagi dan sebelum tidur di malam hari. Ajar anak-anak turut melakukan perkara yang sama. Bila sudah menjadi kebiasaan, lama kelamaan ia menjadi aktiviti wajib yang sukar untuk dilepaskan. Mulakan hari ini.

Sentuhan Fizikal
Jika anda tidak tahu caranya atau malu untuk memulakan segalanya, gunakan pendekatan berbeza namun ringkas. Cukup hanya dengan cara fizikal anda. Sentuhan tanda sayang jangan sekali-kali dilepaskan. Pautlah lengannya mesra setiap kali tidur. Biar hanya sedikit sentuhan tapi benar-benar memberi makna. Isteri pasti tahu anda menyayanginya.

Simbolik 2+1
Suami terutamanya sering menggunakan bahasa badan untuk menyampaikan rasa cinta dan sayang. Apa kata sesekali ubah cara ini. Sekalikan bahasa badan anda bersama ungkapan dan luahan rasa melalui ucapan. Simbolik 2+1 ini pasti buat hidup anda lebih bermakna. Percaya bahawa semua ini tidaklah mendatangkan kerugian.

Jangan Lokek Pujian
Pujian kebiasaannya diluahkan daripada lubuk hati yang dalam. Pujian daripada pasangan dianggap perkara paling manis untuk dikenang. Saban hari pasti buat anda tersenyum riang dek kerana pujian suami atau isteri. Jadi berusahalah untuk saling memuji sebagai salah satu tanda anda mencintainya sepenuh hati. “Sayang..awak nampak cantik hari ni.” Dah cukup buat isteri gembira!

Ringankan Tangan
Ringankan tangan bukan hanya untuk sebarang kerja rumah, sebaliknya ringankanlah tangan anda untuk mengirim sistem pesanan ringkas kepada pasangan setiap kali anda keluar bekerja. Cuba anda bayangkan jika tiba-tiba menerima ungkapan ‘I miss you’, bukankah ianya cukup membuatkan kita tersenyum sepanjang hari. Pasti hati berbunga riang. Cubalah.

Renungan Mesra
Pandangan mata seringkali membawa makna yang tersembunyi. Jadi belajarlah untuk memandang pasangan dalam apa jua keadaan pun. Pandanglah dia selagi dia di depan mata. Anggaplah seperti esok anda sudah tidak dapat memandangnya lagi. Kata orang, curi-curi pandang itu lebih terasa nikmatnya. Mulakan!


Kusyen Ada ‘Peta Dunia’, Service Cuci Kereta Ni Kongsi DIY Sendiri Di Rumah.

Pening dan tak mood nak duduk dalam kereta jika kusyen kesan kotoran. Nak beli yang baru tak ada bajet. Maklumlah kos untuk tukar seat satu kereta melibatkan kos yang tinggi.

Biasanya situasi macam ni dialami setelah usia kereta sudah hampir 10 tahun. Ketika ini sudah tentu dalama kereta ada yang tak sedap di pandang mata. Ia termasuk seat kereta bahagian hadapan atau belakang.

Bagi yang kereta seat jenis fabrik tentu mempunyai masalah seat menjadi kusam, Malah ada yang sampai nampak ‘peta dunia’ yang mengakibatkan ada kesan bertompok-tompok pada seat.

Sudah tentu segan dibuatnya. Kalau ada rakan yang bercadang nak tumpang kereta malu dibuatnya!

Nak tahu cara nak jadikan seat kembali bersih dan baru, sudah tentu ada caranya!

Berikut adalah cara yang dikongsi oleh Cleaning Assassin, tak susah mana modal pun cuma dalam RM15 saja!

CARA PENYEDIAAN:

1. Buat chemical sendiri
Langkah pertama anda kena buat ‘chemical’ anda sendiri. Tuang sesudu sabun pencuci pinggan dan campur dengan air suam ke dalam satu bekas air saiz sederhana. Kacau sehingga sebati.

2. Semburan
Masukkan campuran kimia anda ke dalam botol spray. Kemudian spray rata ke seat anda. Ambil jarak dalam 6-8 inci dari tempat duduk.

3. Gosok guna berus lembut
Selepas itu, ambil berus yang lembut, gosok seat anda sehingga bersih. Bahagian yang kotor mungkin memerlukan menggosok berkali-kali. (Jangan guna berus yang mudah terlerai seperti berus sabut, ia akan melekat ke dalam seat jika terlerai)

4. Lap dan bilas
Lap dengan kain bersih yang dibasahkan dengan air suam. Bilas kain dengan kerap supaya kotoran tidak kembali pada seat. Ulang banyak kali sehingga kesan chemical hilang.

5. Guna tuala microfiber
Akhir sekali, lap dengan microfiber towel sehingga kering. Selesai satu seat, anda boleh beralih ke seat yang lain.

WOW, HILANG TANDA ‘PETA DUNIA’

KOS JIMAT SANGAT!

1.Sabun basuh pinggan (percuma, curi kat dapur)
2.Botol spray (percuma, ambil spray untuk iron baju)
3.Berus lembut (RM5)
4.Kain bersih (percuma, ambil kain yang lama)
5.Tuala mikrofiber (RM10)

Namun, setiap seat berbeza pengeluar dan material, jadi kesan tak akan sama. Kotoran yang dah lama dan terlampau banyak memerlukan usaha yang lebih untuk menghilangkannya

Hasil cucian ini tidak sama dengan cucian profesional berpengalaman yang menggunakan chemical dan mesin yang dikhaskan


Dulu Berat 130kg Kini 65kg Berkat Isteri Konsisten Bekalkan Makanan Setiap Hari & Amal Diet Suku Suku Separuh

Siapa sangka, tiga tahun yang lalu, beratnya menjangkau 130kg. namun, berkat mengamalkan diet suku suku separuh, kini dia sudah mencapai berat 65kg.

Jom baca perkongsian lelaki ini dan anda yang nak turunkan berat badan tu, bolehlah cuba tip yang dikongsikan ini.

BUAT BERSAMA PASANGAN RAHSIA UTAMA TURUN BERAT SANTAI

Alhamdulillah

MasyaAllah

Tabarakallah

Dia pun sama GEMOK macam saya jugak sebab kami memang suka makan dan makan sampai sekarang.

Kami hanya tukar tabiat pemakanan jer.

Memang memula saya nak buat ni isteri saya terus bagi sokongan padu dan berterusan hingga sekarang.

Kami bersama bangun jam 4.30 pagi setiap hari siapkan bekal sebelum ke sekolah.

Ada masa sebelum subuh kami TAHAJJUD dulu kemudian letakkan bekal yang dah siap depan pintu rumah sebelum ke sekolah.

Begitulah rutin setiap pagi kami hingga hari ni, semua dengan izin Allah…ALHAMDULILLAH

Saya share sikit TIPS KONSISTEN DSSS :

1. TAHU hala tuju apa nak dicapai

2. Kena ada TARGET, capai sikit-sikit

3. Sentiasa bagi SEMANGAT satu sama lain

4. Kena rajin cari ILMU, belajar dan banyak membaca

5. Cuba semua RESIPI & MENU SIHAT

6. SABAR dengan hasil sebab dia tak datang terus

7. Jangan dengar CAKAP ORANG terutama bab BAWAK BEKAL dan SUKU SUKU SEPARUH ni

No 7 tu saya sebagai cikgu lelaki, ada teman cikgu jugak pernah sebut depan-depan saya dan kengkawan masa baru pindah ke sebuah sekolah dengan nada penuh sinis :

” Tak lama tu bawak bekal, 3 hari jer…paling lama 3 minggu…”

Satu lagi bab tak sedap :

” Akak tak boleh la makan cenggini…sedap ker…? Kering jer…takde kuah…ish…”

Dia punya sentap lalu kat hati saya Allah jer yang tahu, kalau ya pun cakap dalam hati udah ler….😅

Tetapi, itu punca kekuatan saya dan isteri nak terus bawak bekal hingga hari ni sebab nak buktikan bahawa menda ni senang sangat dan kami enjoy journey ni.

Sekian celoteh saya malam ni…😁✌

Harap post ni tak la bersemut sangat…🐜🐜🐜 😅✌💖😎

Semoga bermanfaat.

5Tips Nak Handsome Dengan Cara SIHAT

1. Guna Pinggan Kecil

Ubah cara makan anda dengan menggunakan pinggan yang kecil. Restoran sekarang sering gunakan pinggan besar. Talam pun ada ok!

Dari sudut psikologi, manusia akan memenuhkan pinggan mereka. Lagi besar pinggan, lagi banyak makanan yang diambil.

2. CARI KAWAN YANG SAMA MATLAMAT

Jika semua kawan-kawan anda “kaki makan”, apa kata anda bergaul dengan kawan-kawan anda yang sama matlamat dengan anda (diet).

Sekurang-kurangnya, anda dapat mengawal nafsu makan anda apabila keluar dengan mereka

3. BELAJAR KALORI

Ilmu pengetahuan mengenai kalori itu penting. Saya sarankan agar anda mendapatkan banyak maklumat mengenai makanan dan minuman serta nilai kalori dalam meal plan anda

4. KENA ADA GENG

Kalau anda masih belum bersenam, mulakanlah bersenam. Jalan kaki sahaja pun boleh. Tetapi ianya lebih seronok sekiranya anda mempunyai satu komuniti yang dapat saling memberikan sokongan dan melakukan perkara yang sama.

5. MASAK SENDIR

Makan makanan yang dimasak dari rumah adalah lebih baik daripada makan makanan di kedai. Anda boleh mengawal kandungan minyak, gula dan garam. Lagi pun, kos pun lebih jimat. Ada duit lebih sedikit untuk menabung. Jadi, mulalah bawa bekal dari rumah

SUKAR hanyalah mainan minda sahaja dan minda boleh di ubah dengan PEMIKIRAN YANG POSITIF

Kredit:  Norazman Md Noh & Public Health Malaysia


Asyik Menaip, Memasak & Duduk Terlalu Lama Boleh Jadi Punca Hujung Jari Kebas. Dr Ini Jelaskan Lanjut, Puncanya.

Ambil tahu kesihatan diri amat penting supaya dapat menjalani kehidupan dengan sempurna. Jika asyik berkerja tanpa menghiraukan kesihatan ia akan ‘makan diri’ nanti.

Bagi yang bekerja tentu biasa menghadapi masalah kebas hujung jari. Namun ada segelintir beranggapa ia biasa-biasa aje. Namun jika dibiarkan boleh jejaskan kualiti hidup pada masa akan datang.

Nak tahu lanjut kena alert perkongsian Dr Zubadi Hj Ahamd. Jika rasa pernah alami situasi tu, buat pemeriksaan sendiri. Bagi yang berumur 40 tahun ke atas tu dah kena alert kesihatan diri.

Ikuti perkongsian beliau.

RASA KEBAS PADA JARI SEBELAH TANGAN KIRI
Assalamu alaikum doktor. Saya berusia 28 tahun. Saya mengalami masalah sakit tangan kiri sudah beberapa bulan. Saya sudah berjumpa dengan doktor di klinik swasta dan diberikan ubat sapu. Sakit ada hilang dan kemudian datang balik. Rasa sakit itu bukan seperti kebas tetapi lebih kepada rasa lenguh2 dan adakalanya terasa semut2 di pangkal tangan dan hujung jari. Saya juga kadangkala rasa sakit di bahagian dada kiri tetapi sakit itu tidak melibat keseluruhan bahagian dada. Sakit itu rasa seperti dicubit sedikit tetapi dalam jangka masa yang sangat singkat dalam beberapa saat sahaja. Saya tidak mengalami sesak nafas pun. Nafas seperti biasa juga. Saya harap doktor boleh bagi serba sedikit penjelasan. Terima kasih.

WALAIKUMUSALAM.
Saya berpendapat bahawa puan harus membuat pemeriksaan lengkap bagi kesihatan puan kerana rasa kebas pada tangan boleh disebabkan oleh pelbagai perkara.
Ada disebabkan oleh punca yang ringan dan ada yang disebabkan oleh punca yang lebih serius. Secara amnya rasa kebas dan mencucuk pada anggota badan tidak boleh dipandang ringan.
Salah satu punca masalah ini adalah tanda-tanda awal seseorang itu seseorang itu mengalami masalah saraf hujung atau lebih tepat sistem saraf peripheral. Kerosakan saraf ini disebut sebagai sebagai periferal neuropati. Kerosakan pada saraf akan menyebabkan penghantaran sesuatu isyarat dari hujung jari ke otak akan terjejas.

Kebanyakan punca masalah ini adalah diabetes, dan punca-punca lain adalah tidak mengamalkan gaya hidup kurang sihat seperti minuman beralkohol, merokok dan tidak mengambil buah-buahan dan sayur-sayuran dalam pemakanan. Selain itu, ia kerap berlaku pada mereka yang telah meningkat usia atas factor penuaan.

Pekerjaan yang berulang seperti menaip, memasak, duduk terlalu lama, trauma akibat kemalangan, jatuh atau kesan kecederaan sukan boleh menyebabkan masalah seperti ini. Kekurangan vitamin B dan vitamin E juga boleh menjadi punca selain factor genetic genetik dan kesan pengambilan ubat tertentu.

Pemakanan sihat
Saya mencadangkan puan mengambil makanan yang mengandungi vitamin B kompleks dan vitamin E untuk mencegah kerosakan saraf dan merawatnya. Antara sumber vitamin ini boleh didapati dalam minyak zaitun, bijirin, daging, sayuran, kentang, susu dan produk tenusu, buah-buahan, kekacang, ikan dan telur.
Kekurangan vitamin B dan vitamin E boleh menyebabkan seseorang mudah rasa penat, lemah otot, mengalami sawan malah boleh memberi kesan mental seperti kemurungan.
Selain itu saya mencadangkan puan melakukan urutan pada bahagian yang sakit menggunakan teknik deep muscle massage. Cara mudah dengan menyapu minyak panas untuk menghangatkan tangan atau kaki. Urut perlahan-lahan mengikut perjalanan saraf dan otot.

Jangan biarkan tangan dan kaki terdedah terus kepada suasana yang sejuk seperti pendingin hawa. Sungguh pun begitu pemeriksaan lebih lengkap perlu dilakukan untuk mengesan penyakit yang lebih serius.
Semoga bermanfaat.


Guru Ini Kongsi Tip Atasi Masalah Bila Anak Mengadu Kawan Minta Belanja Makan Atau Minta Duit Di Sekolah

Bukan biasa-biasa aje jika anak mengadu kawan minta belanja makanan atau minta duit sekolahnya. Biasanya situasi ini dialami oleh anak yang baru memasuki darjah satu. Kini walaupun sudah memasuki bukan kedua, tentunya ada anak yang mengadu sebegini.

Beliau turut berkongsi apa tindakan yang perlu dilakukan oleh anak kita apabila berlaku situasi sebegini.

Kes murid minta duit kawan, ambil makanan, minum air kawan, ambil pensel dan barang gini banyak berlaku terutamanya murid tahap 1.

Bagaimana nak atasi masalah seperti ini?

Wajib lapor pada guru
Pertama sekali, mesti laporkan pada guru kelas. Wajib laporkan agar guru tahu. Kadangkala cikgu tak tahu hal ini berlaku.

Ibubapa pula tak nak report risau guru akan kata mereka ni terlampau manjakan anak atau segelintir ibubapa rasa benda ni biasa.

“Biasalah, budak-budak.”

Tak tuan-tuan, hal ini bukan biasa. Hal ini mesti dimaklumkan pada guru agar guru boleh ambil tindakan. Murid yang suka meminta itu perlu dinasihatkan. Malah mungkin akan ada amaran jika berterusan.

Guru pula perlu ambil perhatian tentang aduan sebegini. Sekali imbas nampak remeh, namun kesannya besar pada murid yang dibuli dan pembuli akan terus membuli.

Ya, hal seperti ini sebenarnya sejenis buli juga.

Pesan pada anak kena tegas

Langkah kedua, kena pesan pada anak-anak agar bertegas pada tempatnya.

“Tak boleh, ini duit saya!”

“Jangan ambil makanan saya lagi.”

“Jangan ambil pensel saya!”

Kata pada anak, biarlah hilang kawan yang suka ambil kesempatan. Carilah kawan lain yang lebih baik dari itu. Tidak rugi hilang kawan yang suka ambil kesempatan ini.

Kanak-kanak ni cukup kalah dengan ayat,

“Kau tak beri aku tak nak kawan.”

Mereka ini begitu takut kehilangan kawan. Ayat begitu sangat banyak dijadikan senjata oleh pembuli cilik. Sayangkan hubungan itu, maka anak kita terus diambil kesempatan.

Dah sampai masa kita didik anak memilih kawan yang betul. Dah sampai masa kita ajar anak menolak dan menjaga hak mereka. Dah sampai masa kita ajar anak kita tidak lagi boleh diperguna.

Bersedekah
Dan langkah terakhir adalah langkah paling murni dan terpuji.

Bersedekah.

Buat bekal makanan lebih, bagitahu anak,

“Nanti adik kongsi dengan kawan yang selalu ambil makanan adik tu ya. Mungkin keluarga dia miskin. Ni mama buatkan lebih dah. Bagi kat kawan satu, adik satu.”

Kalau rajin, cuba siasat kawan anak kita tu. Mungkin dia anak yatim. Mungkin keluarga dia miskin. Sesekali kirim duit lebih pada anak suruh belanja kawan itu jika mereka benar-benar tidak mampu.

Itulah yang paling terpuji dan murni.

Guru beri amaran sehingga lapor pada ibu bapa

Namun jika kawan anak itu memang anak orang berada, tapi memang sikap dia yang suka meminta-minta, laporkan pada cikgu.

Lapor sekali tak jalan, lapor dua kali. Dah lapor dua kali anak kita masih dibuli, masih diambil makanan dan duit, lapor pula tiga kali.

Lapor dan terus lapor sehingga tindakan yang sepatutnya diambil guru.

Aku pernah handle kes begini. Budak yang membuli itu tidak makan saman.

Aku bagi nasihat dengan lembut tak jalan. Aku bagi amaran pun tak jalan. Suruh ganti duit sampai ke sudah tak ganti walau pembuli tu bawa duit RM4 sehari. Sehingga lebih RM30 hutang tak berbayar.

Akhirnya aku hubungi ibubapa pembuli dan maklumkan sikap anak mereka. Ibubapa murid tersebut mengganti duit kawan anaknya dan meminta maaf.

Mereka didik pula anak mereka di rumah dan selepas itu kejadian ini tidak lagi berulang.

Sebab itu lapor pada guru penting. Jangan ambil tindakan terus hubungi mak ayah pembuli dan maklumkan sendiri.

Akan jadi pergaduhan antara ibubapa pula nanti. Akan jadi bermasam muka.

Jika guru yang laporkan, InsyaAllah ibubapa boleh terima.

Semoga sedikit perkongsian aku kali ini memberi manfaat kepada ibubapa yang sering dalam dilema bila kes ini berlaku pada anak-anak mereka.

Sekian, terima kasih.


Batuk Berterusan Ada 2 Kemungkinan, Sama Ada Bahaya Atau Tidak Dr Ni Kongsikan Detailnya!

Bila terjadinya batuk yang berterusan sama ada pada anak-anak atau pada diri kita sebagai orang dewasa, itu adalah antara petanda utama yang perlu diambil serius. Jangan pandang ringan dengan membiarkan masalah tersebut  berpanjangan.

Ini berpandukan perkongsian daripada  Dr Zubaidi di akaun facebooknya, berkenaan kejadian yang berlaku pada salah seorang pesakitnya yang mengalami batuk berpanjangan hingga menyebabkan terganggu tidurnya.

Difahamkan, walau pun telah makan pelbagai jenis ubat namun batuk pesakit tersebut tetap juga tidak reda.

Jadi jom kita baca perkongsian penuh daripadanya untuk kita menambah ilmu berkaitan penjagaan kesihatan untuk kita seisi keluarga. Jangan ingat batuk itu sekadar batuk yang disebabkan tekak yang gatal, namun batuk juga ada yang boleh membahawa bahaya pada diri jika tidak dirawat.

APA PUNCA BATUK BERTERUSAN?
Saya masih ingat seorang pesakit saya yang agak obese, selalu batuk ketika tidur. Dia terjaga kerana batuk berterusan tanpa henti. Bila minum air kosong baru lega sedikit.
Dia sudah cuba pelbagai ubat batuk tetapi tiada perubahan yang baik.

Saya tanya bila kali terakhir makan? Dia menjawab selalunya pukul 10pm. Kadang kala lambat sikit. Bila tengah malam lapar, dia pergi ke restoren 24 jam untuk makan roti canai.
Saya percaya berkemungkinan besar, dia mengalami refluks.

Batuk Terbahagi Kepada 2

Ada masalah batuk disebabkan penyakit berbahaya. Ada disebabkan oleh masalah yang ringan.

Antara masalah batuk yang bahaya adalah:
1. Tibi
2. Kanser paru-paru
3. Bronchiectasis
4. COPD (Chronic Obstructive Pulmonary Disease)

Sementara yang kurang bahaya dan dapat dirawat dengan baik adalah:
5. Asthma
6. Post Nasal Phlegm akibat Sinusitis yang kronik
7. Reflux

Saya berikan ubat gastrik untuk kawal masalah beliau untuk sementara waktu. Pada yang sama saya nasihatkan kurangkan berat badan, tidur gunakan alas kepala yang agak tinggi dan tidak makan berat 2 jam sebelum tidur.

Selepas seminggu tiada batuk lagi.


“Tak Apalah. Mungkin Kali Ini Mereka Belum Berjaya. Masa Depan Siapa Tahu”. Motivasi Sungguh Perkongsian Cikgu Ini!

______________________________________________________________________

Ini pula sebahagian murid kelas 6 Arif. Kelas paling hujung. Kelas paling perlahan. Aku juga ajar kelas ini.

Setiap kali peperiksaan, pentadbir akan tanya aku sambil lihat slip keputusan mereka,

“Cikgu Fadli, agak-agak berapa orang murid 6 Arif boleh lulus Matematik tahun ni?”

Aku meneliti keputusan mereka. Exam sebenar kurang dua bulan pun markah mereka majoriti bawah 10%.

“Puan. Saya cuba target untuk dua orang ni lulus. Markah mereka 13% dan seorang lagi 15% ni. Kalau drill betul-betul, boleh pergi kot,” balas aku yakin tak yakin.

Ye lah, masa suntuk sangat dah. Kemampuan murid aku, aku tahu lah. Namun aku tak putus asa.

Aku masuk ke kelas mereka, aku cakap kat mereka,

“Cikgu tahu awak semua perlahan dalam pelajaran. Awak pun sedar awak jawab periksa pun main hentam.

Tapi tadi cikgu pergi jumpa Guru Besar. Cikgu cakap kat dia awak semua rajin belajar. Awak semua mampu buktikan sesuatu.

Cikgu cakap, semua murid kelas ni nak lulus dalam Matematik. Nak ke tak nak?”

“Nakk, cikgu!”

“Tak dengar! Jawab biar sampai dengar kat pondok jaga sana. Nak ke tak nakkkk?”

“Nakkkkk, cikguuuuu!!!”

Bergema laungan murid-murid ini. Semangat betul.

Dan ya, macam kau orang maklum, semangat mereka macam tahi. Panas sekejap je. Lepas tu main tak ingat dunia. Haha.

Nak belajar ke paksa. Kena smackdown, kena kejar, kena marah. Baru buat.

Aku tidak menaruh harapan tinggi pada mereka. Selain cuba memberi faham, aku cuba merapatkan diri dengan mereka.

Selami dunia mereka, berkawan dengan mereka. Agar mereka tahu, aku bukan sekadar guru yang hanya tahu marah-marah.

Agar mereka sedar bukan semua guru harus ditakuti. Aku ajar mereka sikap. Aku ajar mereka adab. Aku ajar mereka realiti kehidupan. Aku mendekati mereka sebagai seorang guru dan kawan.

Pernah suatu hari, aku terdengar salah seorang dari mereka berkata kat kawan mereka,

“Kau ni tak patut betul lah. Kesian Cikgu Fadli. Dia buat kelas tambahan kau tak datang pun. Kau dah la bodoh, datanglah kelas. Asyik main basikal saja.”

“Ah, kau pun bodoh juga.”

“Aku tahu lah aku bodoh, tapi aku datang kelas tambahan.”

Lepas tu aku masuk dan sergah,

“Apa hal main gelar orang bodoh ni?”

Terkejut mereka tiba-tiba aku masuk dari pintu belakang. Kemudian aku bercerita tentang kisah hidup kawan-kawan aku dan tokoh yang dulunya tak pandai akhirnya menjadi orang yang berjaya.

Khusyuk mereka keliling aku, siap ada yang picit bahu picit lengan lagi waktu aku bercerita.

Lepas aku cerita, mereka nampak bersemangat sungguh. Bermotivasi nak belajar rajin-rajin. Tapi macam biasa, macam tahi juga. Hangatnya sementara. Hahaha.

Tak apalah. Mungkin kali ini mereka belum berjaya. Masa depan siapa tahu. Dan walau berapa results mereka pun, aku sentiasa berbangga dan dengan megah akan berkata,

“Ini anak-anak murid yang aku ajar.”

Lihatlah mereka. Lihatlah kami. Menikmati moment persekolahan diluar dari kebiasaan orang lain. Kami nikmati cara kami, kami belajar cara kami, kami enjoy cara kami, dan kami bersemangat macam tahi. Haha.

27 orang semuanya murid kelas ini. Disaat hendak meluluskan seorang dua pun menjadi misi mustahil, ye lah. Apa logik akal peperiksaan percubaan markah 8% pun nak target lulus?

Hari ini 7 orang dari mereka LULUS Matematik UPSR 2018!

Allahu, rasa nak sujud syukur weh.

Dan buat 20 orang lagi ‘kawan-kawan’ cikgu yang belum lulus, teruskan usaha. Cikgu sentiasa menyokong kalian. Cikgu sentiasa bangga pernah mendidik kalian.

Ingat cikgu dalam doamu.


“Sedap Je Pulas Minyak…”- Suami Tertinggal Isteri Lepas Isi Minyak, Netizen Pula Kongsi Pengalaman Sama!

Rata-rata warganet terhibur melihat video tersebut malah tidak kurang juga berkongsi pemgalaman peribadi yang mengundang tawa di kalangan wargamaya.


Isteri Yang Bahagia Pastinya Akan Membuatkan Suaminya Bahagia. Ini Yang Mesti Ada Dalam Rumahtangga

Dalam setiap rumahtangga pasti ada pasang surutnya. Setiap isteri mahu melihat suaminya bahagia bersamanya selalu. Terdapat 10 tanda suami anda bahagia bersama anda.

1. Sentiasa berhubung
Apabila suami pergi kerja mahupun ada urusan pekerjaan, dia akan menghubungi isterinya setiap hari dan memberitahu betapa rindunya dia pada anda. Dia juga selalu membuat laporan seperti menghantar Whatsapp kepada isterinya. Contohnya, dia memberi tahu bahawa dia sudah sampai ke tempat kerja.

2. Selalu sebut “I LOVE YOU”
Dia akan memberi tahu yang dia cintakan anda dan akan mengulanginya setiap hari bahawa dia amat sayang kepada anda.

3. Ringan Tulang
Dia juga suka membantu dan menguruskan hal dalam rumah kerana dia mahu meringankan beban anda. Dia akan mengemas dengan sukarela dan menguruskan hal rumah supaya anda berasa selesa. Selain itu, dia juga akan turut mendidik anak-anak untuk membuat perkara yang sama. Kerana dia sedar bahawa mendidik anak bukan hanya terletak pada isteri semata-mata.

4. Selalu Puji Isteri
Dia suka memberi pujian pada anda, dia suka memberi perhatian kepada anda dan segala benda yang anda lakukan dia akan memberi pujian. Dia juga tidak akan jemu melihat anda tidak kira apa jua perubahan yang berlaku kepada anda. Dia tidak akan menghamburkan kata-kata yang boleh mengguris hati anda.

5. Menjadi Penenang
Dia akan selalu ada bersama anda dan memeluk erat saat anda menangis dan mempunyai masalah. Apabila anda berasa kecewa, sakit hati dan sedih, dia akan ada untuk menenangkan anda. Dan dia juga akan berusaha memahami apa yang anda lalu.

6. Perkongsian Dari Hati Ke Hati
Ini adalah tanda suami bahagia yang sangat jelas. Dia akan berkongsi segalanya dengan anda. Cerita sedih mahupun cerita gembira. Apabila dia terbuka untuk berkongsi masalahnya mahupun mengenai perancangannya, dia mengharapkan anda mendengar dan memberi sokongan. Kerana dia tahu anda satu-satunya orang yang memahaminya .

7. Selalu Peluk Dan Cium
Apabila dia pulang bekerja, dia akan menghadiahkan anda pelukan dan ciuman kasih sayang. Dengan itu anda boleh tafsirkan perbuatannya itu bahawa dia sangat gembira apabila pulang ke rumah dan bertemu dengan anda.

8. Tidak Malu Panggil “Sayang” Di Depan Orang Ramai
Tanda suami anda bersikap natural pada bila-bila masa. Suami yang panggil nama manja isteri tanpa rasa malu, itulah lelaki sebenar.

9. Tidak Malu Pegang Tangan Isteri Depan Orang
Kadang-kala kita nampak ada pasangan yang sudah tua tetapi masih berpegang tangan. Ramai yang inginkan saat seperti itu kerana saat itu adalah yang paling manis.

10. Selalu Ajak Solat Berjemaah
Bila suami tidak ke masjid atau surau, dia akan mengajak isteri solat berjemaah bersamanya. Oleh kerana dia sayangkan isterinya dia mahukan isterinya mendapat pahala bersama-sama. Dan jika mempunyai anak, dia akan ajak anak-anaknya solat berjemaah bagi mengeratkan lagi silaturrahim bersama keluarga.

Akhir sekali, kepada para lelaki ataupun suami hargailah isteri anda dan berilah kebahagiaan dan kasih sayang yang cukup untuk mereka. Dan untuk isteri pula, terimalah baik dan buruk suami anda. Dan hormatilah mereka sebagai suami. Barulah rumahtangga bahagia.


Wow Pencuci Muka Homemade, Guna 5 Bahan Ni Je! Super Awesome!

Bertukar pencuci muka hingga menemui pencuci yang benar-benar sesuai dengan kulit muka kita memang rumit.

Adakalanya jika tidak sesuai, kulit jadi berminyak dan tak kurang juga muncul jerawat-jerawat kecil.

Langkah paling selamat buat jenis muka ini adalah cuba melakukan pencuci muka sendiri di rumah. Menggunakan bahan alami? Itulah yang sebaiknya kerana tiada risiko atau keradangan yang boleh menjejaskan kulit muka kita.

Haa ni dia pencuci muka homemade tapi Lia tak pakai buah-buahan yang Lia janjikan hari tu sebab terlupa nak beli. So Lia guna bahan ni saja.

Bahan-bahan:
Tepung beras (2 cawan)
Timun
Tomato
Lobak merah
Limau kasturi (boleh gantikan dengan lemon atau oren)
Air secukupnya

Caranya:

1. Kisarkan semua bahan tadi.

2. Air jangan pula terlalu banyak, anggarkan sahaja agar jangan terlalu cair.

3. Kalau adunan cair boleh tambahkan sedikit tepung.

4. Tuangkan ke dalam bekas kecil supaya senang hendak digunakan.

Lia pakai dua cawan tepung untuk cucian muka 1 hingga 2 minggu. Cara nak pakai pula ikut suka. Kalau nak cuci muka macam biasa pun okei, nak sapu dan keringkan dulu kemudian baru bilas, pun okei.

Pesanan Untuk Kulit Kering Dan Sensitif
Kalau untuk kulit jenis ini, kurangkan buah-buahan citrus seperti limau, oren, lemon), takut kulit makin kering atau jadi radang kulit bagi yang terlalu sensitif. Kalau lepas pakai kulit rasa sakit atau ada kesan, berhenti dahulu.

Boleh lebihkan tomato dan timun. Nak lagi best boleh juga tambahkan madu dan susu tepung. Pencuci ni boleh buat masker muka juga tau. Sesuai sangat untuk kombinasi kulit berminyak dan berjerawat.

Selamat mencuba!

Sumber: Kamilia Razmiza Kamaruddin


Risau Anak Masih Tak Tinggi? Rupanya Ada Cara Nak Cepatkan Proses Tambah Ketinggian Anak, Ikuti Penjelasan Dr Ini.

Bimbang juga apabila melihat anak tidak mengalami pertumbuhan secara normal termasuk ketinggian.

Ada orang kata, ia dipengaruhi oleh genetik yang mempengaruhi ketinggian seseorang anak itu.

Dalam pada itu, tidak dinafikan terdapat lambakan produk supplemen untuk menambah ketinggian bagi orang dewasa di pasaran pada hari ini.

Bagaimanapun kita sebagai pengguna kena bijak memilih. Sehubungan itu, apa kata ikuti tip yang dikongsi oleh Doktor Afiq Rahim bagi mempercepatkan proses menambah ketinggian anda atau anak anda.

1. Ambil Diet Makanan Yang Seimbang

Makanan Seimbang Untuk Pembesaran Tulang
Diet pemakananan yang seimbang akan membuat anda menjadi lebih tinggi dan berasa lebih baik. Apakah diet yang sesuai untuk tumbesaran tulang?

Banyakkan pengambilan protein tanpa lemak. Protein seperti beans, kacang soya, dan kekacang dapat membantu meningkatkan pertumbuhan otot dan tulang yang sihat. Elakkan pengambilan berlebihan ‘simple’ karbohidrat seperti pizza, kek, gula-gula, dan soda kerana diet ini akan merencatkan pertumbuhan tulang anda.

Makan banyak sumber kalsium yang terdapat dalam sayur-sayuran hijau seperti bayam dan kale, dan dalam makanan yang diperkaya. Kalsium amat pentinng untuk membantu mempromosikan tumbesaran tulang yang sihat.Dapatkan diet zink yang mencukupi. Terdapat beberapa kajian walaupun masih tidak kukuh telah menunjukkan kemungkinan hubungan antara kekurangan zink dan masalah tumbesaran di kalangan kanak-kanak lelaki.

Sumber zink yang baik termasuk gandum, labu dan squash seeds dan kacang dapat membantu meningkatkan proses pembesaran tulang.Dapatkan vitamin D yang mencukupi. Vitamin D menggalakkan pertumbuhan otot dan tulang pada kanak-kanak. Kekurangan vitamin D boleh menyebabkan terbantutnya tumbesaran kanak-kanak dan menyebabkan peningkatan berat badan di kalangan remaja perempuan.

Vitamin D dapat ditemui dalam alfalfa dan cendawan, serta makanan diperkaya dengan Vitamin D seperti susu dan bijirin. Walau bagaimanapun, sebahagian besar sumber Vitamin D kita boleh didapati daripada pendedahan cahaya matahari yang mencukupi. Hanya 15 minit sehari di bawah matahari (secara purata) dapat memastikan kita mendapat bekalan Vitamin D yang diperlukan.

2. Banyakkan Bersenam semasa Remaja dan Fasa Tumbesaran

Kerap bersenam dapat membantu anda atau anak anda menambah ketinggian mereka dengan cepat semasa usia remaja. Keluar dan lakukan senaman dan serta pergerakkan otot sekurang-kurangnya 30 minit setiap hari.

Sertai gym daripada sekarang. Menyertai gym akan membantu anda memberi banyak latihan kepada otot dan membuat anda bermotivasi untuk bersenam (anda akan berasa seperti orang yang bodoh jika anda berada di gym tetapi tidak bersenam).

Bersukan. Orang yang bersukan akan menggunakan daya saing semulajadi mereka untuk membakar kalori tambahan dan ini amat baik untuk mendapatkan tubuh yang lebih tinggi. Jika tidak ada apa-apa yang mahu anda lakukan, maka anda boleh bangun dan mula berjalan kaki.

Berjalan ke kedai runcit. Berjalan ke perpustakaan. Berjalan kaki ke sekolah. Berjalanlah ke mana-mana yang penting anda membakar kalori dan menggerakkan otot anda.

3. Dapatkan Tidur Yang Mencukupi

Tidur secukupnya untuk menambah ketinggian
Tidur adalah masa yang amat penting untuk tumbesaran semasa kanak-kanak sehingga remaja. Tidur yang mencukupi dapat memberi badan kita lebih banyak masa untuk proses pertumbuhan.

Dapatkan antara 9 hingga 11 jam tidur setiap malam semasa usia remaja. Hormon pertumbuhan manusia dihasilkan secara semula jadi di dalam badan kita terutamanya semasa fasa tidur deep sleep. Tidur yang baik dan sihat akan menggalakkan pengeluaran hormon tumbesaran, yang dicipta di dalam kelenjar pituitari dan merangsang proses pembesaran tulang dan otot secara semulajadi.

4. Cari Pasangan Yang Tinggi

Para saintis menganggap bahawa 60% hingga 80% ketinggian anda ditentukan oleh genetik manusia. Oleh itu, sekiranya ibubapa anda mempunyai ketinggian yang baik, maka ianya boleh mempercepatkan proses menambah ketinggian dari awal zaman kanak-kanak. Jadi, jika anda mahu anak-anak yang tinggi, maka carilah pasangan yang mempunyai keluarga dengan genetik ketinggian tubuh badan.

5. Elakkan Minuman Berkafein

Elakkan pengambilan kaffein kepada Kanak-kanak
Kajian menunjukkan kafein tidak merencatkan tumbesaran kanak-kanak secara langsung. Akan tetapi pengambilan kafein boleh mengganggu tidur yang lena dan seterusnya merencatkan pengeluaran hormon tumbesaran sekaligus secara tidak langsung membantut proses menambah ketinggian anda atau anak anda.

6. Jauhi Merokok / Asap Rokok

Asap Rokok Boleh Mengganggu Tumbesaran Kanak-kanak
Pada hakikatnya, merokok dan kesan asap rokok kepada tumbesaran kanak-kanak dan remaja masih tidak dapat diputuskan.

Kajian oleh Columbia University’s Internet Health Resource mendapati bahawa walaupun kaitan antara asap rokok dan terbantutnya tumbesaran adalah tidak kuat namun kanak-kanak yang kerap menghidu asap rokok basi adalah lebih pendek berbanding kanak-kanak yang tidak menghidu asap rokok basi.

Rokok juga mengandungi pelbagai bahan kimia yang boleh mengganggu kestabilan hormon tumbesaran dan memberi kesan jangka panjang dari sudut masalah kesihatan yang secara tidak langsung akan membantutkan tumbesaran seorang remaja atau kanak-kanak

7. Elakkan Pengambilan Steroids Tanpa Pemantauan Doktor

Pengambilan Steroids tanpa nasihat dan pemantauan doktor akan menghalang perkembangan tulang pada kanak-kanak dan remaja selain mengurangkan jumlah sperma, mengecilkan saiz payudara, meningkatkan tekanan darah dan meletakkan mereka risiko serangan jantung kepada mereka.

Oleh itu, sekirannya seorang remaja atau kanak-kanak terpaksa mengambil steroid seperti kes serangan Asthma atau lelah atau masalah kesihatan yang lain, pastikan pemberian steroid dibuat oleh doktor mengikut dos dan garis panduan yang dibenarkan sahaja. Elakkan membeli steroid yang dijual tanpa preskripsi atau pemantauan doktor.

Baiklah, itu sahaja tips perkongsian saya pada hari ini. Masih ada banyak lagi tips untuk membantu tumbesaran kanak-kanak di luar sana. Sekiranya anda ada cadangan mahupun terdapat kesalahan fakta, sila tinggalkannya di ruangan komen di bawah. Jangan lupa kongsikan artikel ini.

Sumber: drafiqrahim.com


Ujian Sebenar Hadir Selepas Kematian Suami. Isteri Kena Cakna Buat Persediaan.

Perkahwinan itu dikatakan sebagai sebuah perkongsian kehidupan. Dalam hal ini, ada segelintir isteri bergelar surirumah terutamanya bergantung sepenuhnya kepada suami. Dirinya tidak tahu berdikari. Selama hidupnya bersama suami, segala diuruskan suami.

Namun, siapa jangka, ajal menjemput suami dahulu. Sudah tentu kehidupan bertukar 360 darjah. Pastinya hidupnya terumbang ambing tanpa suami di sisi. Bagi meneruskan kehidupan bersama anak-anak, soal kewangan memainkan peranan utama.

Sebagaimana perkongsian oleh Mohd Fhais yang memberikan panduan nasihat agar isteri tahu berdikari untuk menghadapi kehidupan tanpa suami disisi.

Surirumah Kena Pandai Berdikari

Kejadian baru baru ni buat ramai orang tersedar akan realiti sebenar masyarakat kita.

Mahu tak mahu surirumah kena pandai berdikari tak boleh seratus peratus bergantung pada suami sahaja.

5 perkara surirumah kena buat dari sekarang semasa semua masih bernyawa dan masih indah.

1 – Buat simpanan sendiri

Sekurang kurangnya kena ada simpanan sendiri berjumlah 6 bulan komitmen belanja rumah dan anak anak. Lagi banyak lagi bagus tapi mulakan 6 bulan dulu.

Simpanan ni tak boleh usik langsung kecuali betul betul darurat. Kalau terpaksa rahsiakan dari suami, rahsiakan la.

2 – Sentiasa minta nafkah

Nafkah yang suami bagi setiap bulan bukan guna untuk belanja sakan tapi untuk di simpan. Mungkin sebab inilah nafkah untuk isteri tu wajib di beri. Walaupun suami dah tanggung semua makan minum tetap kena minta nafkah.

Ada hikmah di sebalik nafkah. Bukan suka suka suruh bagi tapi bagi supaya isteri ada simpanan sendiri dan tak meminta minta.

3 – Ambil tahu semua simpanan, pendapatan dan segala aset suami

Bukan nak tamak bolot semua harta tapi nak suruh berjaga jaga dari awal. Yang wajib tahu ialah berapa harta suami dan siapa penama yang di letak supaya senang nak di urus esok esok.

Kalau ada yang bermasam muka abaikan je. Lebih baik di benci masa hidup daripada di caci bila sudah mati nanti.

4 – Ambil tahu semua polisi perlindungan suami peribadi dan syarikat

Macam kerja swasta biasanya ada sediakan insuran nyawa. Tapi terhad untuk kematian semasa bekerja sahaja. Selain dari itu ada juga pampasan yang di beri oleh majikan.

Kwsp pun kena tahu berapa ada dalam simpanan. Samaada suami pernah keluarkan, ada di laburkan dalam public mutual atau mana mana pelaburan isteri kena tahu. Risau nanti lepas suami dah tak ada semua tu akan terbiar macam tu je.

Banyak juga saya jumpa ambil polisi perlindungan takaful tanpa di ketahui oleh pasangan. Diam diam ambil. Takut berebut katanya. Allahu, salah tu. Bagitahu pasangan bukan nak suruh berebut tapi nak suruh mudah urus nanti.

Bila seorang pun tak tahu lagi la ramai yang akan mengaku sedara nak berebut nanti.

5 – Cari pendapatan sendiri

Mahu tak mahu zaman sekarang ni surirumah pun kena pandai cari pendapatan sendiri. Gunanya nanti bila dah tak ada tempat bergantung harap, tak ada la terkuntang kanting seorang diri, mana nak bekerja dan mana nak urus anak lagi.

Sekarang dah mudah nak ada pendapatan. Buat dari rumah pun boleh jana pendapatan lumayan. Banyak je. Kena usaha cari. Tak boleh banyak alasan.

Tak semua cerita cinta itu indah, tak semua boleh sampai #RoadToJannah.

Hidup perlu di teruskan walaupun dah tanpa pasangan. Adakala ujian sebenar rumahtangga hadir selepas kematian. Jadi buat la persediaan sebaik mungkin. Supaya hidup tanpa penyesalan.

Wallahu A’lam,

Para suami pun ambil serius hal ini ya, isteri dan anak adalah amanah walaupun setelah mati.

#notakekeluargaanfhais
#beReady
#beHappy


Minum Air Rendaman Kacang Bendi Setiap Hari, Rahsia Kekal Sihat & Cergas Yang Ramai Tak Tahu. Kulit Pun Lebih Lembut!

Sayur hijau ini bukan sahaja enak dimakan malah ia juga sangat bermanfaat untuk kesihatan diri. Antaranya adalah membantu merawat kencing manis dan selain mengekalkan keremajaan kerana sayur bendi mengandungi antioksidan.

Pengguna Facebook, Mayee Nazrich berkongsi khasiat kacang bendi setelah melihat seorang datuk berusia 86 tahun masih kuat dan cergas mengerjakan hasil tanaman. Ini rahsianya yang perlu anda tahu dan cuba untuk kekal sihat dan cergas.

Atuk 86 tahun tapi masih kuat

Atuk ini mampu mengerjakan hasil ternakan dan ladang seluas 5 hektar. Malah, dia juga tiada sebarang penyakit sejak mengamalkan minuman air rendaman bendi sejak berusia 30 tahun lagi.

Mudah je caranya

Juga dapat melembutkan kulit

Mengurangkan kekejangan sendi

Banyak khasiat dan kelebihan pada kacang bendi ini dan tidak ramai antara kita yang tahu terdapat 16 keistimewaan kacang bendi.

untuk tujuan ini, anda hanya memerlukan 2 batang bendi dihiris kecil dan direndam dalam air putih. Amalkan dalam masa 2 minggu untuk melihat kesan yang menakjubkan.

Selamat mencuba.


Rupanya Ini ‘Peel’ Ini Yang Berlaku Di Wad, Nurse Kecewa  Ahli Keluarga Lesap Bila Pesakit Nak Tukar Lampin.

“Bila nak tukar lampin, anak lesap, ni paling famous. Ada juga isteri yang nak jaga suami tapi bila suami nak tukar lampin rupanya penggeli. Majoriti suami memang tak akan tukar lampin isteri.”

Begitulah antara perkongsian yang dipaparkan oleh seorang jururawat yang mengenai sikap segelintir ahli keluarga ketika melawat atau menjaga pesakit di hospital.

Siapa sangka, ketika sihat, segalanya indah dengan layanan yang baik daripada pasangan dan anak. Namun sebaliknya setelah diri terlantar di hospital.

Bukan untuk mempersendakan ahli keluarga berkenaan, namun berharap ia dapat memberi kesedaran mengenai pentingnya sikap prihatin dan kasih sayang kepada pasangan atau orang tua yang sakit. Moga jadi iktibar.

Ucap Terima Kasih Nurse Ajar Cara Tukar Lampin

Dalam pada itu, warganet juga berkongsi pengalaman yang dilalui ketika menjaga ahli keluarga.

KELUARGA TALK: Nak tahu formula mengurus belanjawan keluarga dengan sistematik? Ikuti Keluarga Talk kali ini dengan tajuk ‘ Ringgit Diurus Keluarga Lebih Tenang’ bersama panel Prof Madya Dr Nuradli Ridzwan Shah Bin Mohd Dali Fakulti Ekonomi Dan Muamalat, Universiti Sains Islam Malaysia (USIM).

Terkini: E-TOUR KE FARM IN THE CITY. ENJOY!

MedicKeluarga: Dialisis, Peluang Kedua Pesakit Ginjal. Pakar Buah Pinggang Ni ada jawapannya.

MedicKeluarga: Obesiti dalam keluarga atasi cara selamat.

MedicKeluarga: Berapa lamakah luka jahitan czer atau caesarean akan pulih? Bilakah masa sesuai untuk memulakan hubungan intim?

MedicKeluarga: Mandi malam ketika hamil. Ada pendapat kata nanti bengkak kaki. Pakar ini jelaskan lebih lanjut.

MedicKeluarga: Betul ker ni, makan atau minum pati ikan haruan mampu sembuhkan luka operation dengan cepat? Pakar ini jelaskan lebih lanjut.


Cara Cepat Bersihkan Jubin Bilik Air Berdaki. Kolah Pun Guna Wallpaper! Inspirasi Keluarga Ini Kemas Rumah Sewa Milik Majikan.

Siapa sangka, rumah yang biasa yang nampak usang dan suram bertukar ceria jika pemiliknya seorang yang kreatif dan suka kepada kedamaian sebuah rumah.

Rumah walaupun bukan milik sendiri, tetapi rumah sewa bukan alasan untuk menidakkan kita menjadikan kediaman itu cantik.

Begitulah yang dilakukan oleh pasangan ini susun atur rumah menjadi sebuah rumah idaman yang bersih dan selesa. Malah bilik air berdaki pun di sental dengan bersih. Semua nampak baru!

IKUTI PERKONGSIAN

Assalamualaikum ahli group…Nak share rumah kecil kami rumah jenis teres. Deco yang tak seberapa,dinding dan ruang rumah pun banyak kosong,takde sofa sebab nak rumah nampak luas,hias slow-slow ikut bajet yang ada rumah ni bos suami bg utk pekerja duduk,walaupun bukan rumah sendiri…kitorg tetap deco n hias,baru la selesa nk duduk…Sblm ny pekerja bujang duduk n slalu bertukar ganti,so banyak sangat barang dalam rumahnya  dan keadaan memang tak terurus masa kami masuk,kalau suami berhenti keje nanti harap-harap lah orang  baru jaga elok-elok  rumah ni.

Barang-barang dalam dalam rumah ada barang dari Eco,Ikea,Mr Diy,Shopee.

BILIK AIR DAN TANDAS

RUANG TAMU

Inspirasi!

Sumber: Effa Nazri


Positif Covid 19, Wanita Ini Kongsi Cara Dan Barang Penting Kena Ada Bila Kuarantin Di Rumah.

Sejak penularan Covid-19 melanda negara dari tahun lalu hingga kini, ramai sudah dijangkiti pandemik berbahaya ini yang disifatkan musuh tersembunyi. Malah kes positif setiap hari dilaporan lebih 20 ribu kes.

Bagi yang positif tentu perasaan berkecamuk hingga ada yang ketakutan, rasa gelisah dan menangis.

Berkongsi pengalaman positif Covid 19, wanita ini berharap mereka yang dijangkiti bertenang. Malah beliau juga menyenaraikan beberapa tindakan yang perlu dilakukan setelah disahkan positif dan tempoh kuarantin di rumah.

Ikuti perkongsian beliau.

SAYA POSITIVE COVID-19! Macam mana tau covid-19?
2/8 – Demam, batuk & selsema.
5/8 – Buat PCR test kat klinik.
6/8 – Officially positive Covid-19!
Simptom – demam, batuk, selsema, hilang deria bau & rasa sempit dada. Takde contact rapat. Maybe ada dalam family yang jadi pembawa.

Apa nak buat kalau positive Covid-19?

1. Jangan panik, menangis, meraung segala. Tarik nafas sedalamnya dan bertenang.

2. Update MySejahtera. Pilih Helpdesk. Lepas tu, pilih Option F. Jawab soalan dan upload keputusan swab test. Status dalam MySejahtera akan tukar jadi merah selepas 1-2 hari.
Bila dah merah, kita kena isi health assessment 2 kali sehari sampai habis kuarantin. Dalam health assessment, kita kena jawab soalan dan isi suhu, SPO2, tekanan darah & kadar denyutan nadi.

3. Call atau whatsapp CAC daerah masing-masing. Ada CAC guna landline. Ada yang guna whatsapp sahaja. Lain CAC lain cara ya.

Tujuan call CAC untuk dapatkan nasihat sama ada perlu hadir ataupun kuarantin di rumah.
Kalau perlu hadir, kena tanya boleh walk-in ataupun by appointment. Warga emas dan ibu mengandung, wajib ke CAC walaupun gejala ringan.
Pengalaman sendiri di CAC Selangor, kena download app Selangkah & isi lagi sekali details kita termasuk berat, tinggi, tarikh vaksinasi (jika ada), tarikh swab test.

4. Nanti ada doktor dari KKM yang akan call untuk tanya keadaan kita. Kena alert dengan panggilan telefon ya.
5. Kalau rasa sesak nafas & oxygen bawah paras normal, terus ke hospital terdekat (Emergency). Jangan tunggu.

Ready barang wajib ada di rumah

Apa yang kita perlu ada semasa kuarantin di rumah?
1. Thermometer
2. Oximeter – alat untuk check tahap oxygen dalam darah
3. Blood pressure monitor – alat untuk check tekanan darah & nadi. Beli yang ada adapter sekali. Kalau tak, jenuh ganti bateri.

4. Panadol
5. Ubat batuk
6. Ubat selsema
7. Cool Fever

8. Disinfectant spray – penting sebab kita nak sanitize ruang & permukaan. Contohnya bilik air, tombol pintu. Boleh beli spray gun ataupun Dettol spray tu.

9. Disinfectant wipe – bila rasa malas nak spray, kita boleh guna tissue basah ni.
10. Hand sanitizer – kena rajin sanitize tangan.
11. Face mask – kena pakai kalau ada antara ahli keluarga yang negatif covid-19.
12. Supplement – Saya just amik vitamin C(250mg) & habatussauda'(black seed oil). Masa sihat tak makan supplement pun sebab memang sejenis manusia yang payah nak telan ubat.

Peringatan: Alat no 1-3 beli di farmasi ya. Seeloknya semua orang dah ada alat ni. Home essentials.

Apa yang perlu kita makan?

Bila dah sakit ni memang takde selera. Tapi kena paksa makan untuk tenaga. Roti, sup, buah atau jus buah sesuai je buat alas perut. Ikut selera masing2. Asalkan makan.
Banyak minum air suam. Keep hydrated. Takpela ulang alik toilet pun. Tapi pastikan sanitize toilet lepas tu ya.

Kata-kata semangat

Lagi, apa nak buat dalam tempoh kuarantin/recovery?
Be positive dan kuat semangat! Semangat ni datang dari diri kita dan orang sekeliling.
Terima kasih semua yang sentiasa bertanya khabar, share tips2, bagi semangat, hantar makanan dan doakan saya & family. Saya akan ingat setiap orang ni.
Clear your mind. No work related matters. Kena betul-betul focus untuk recovery tanpa stress.

Untuk yg Muslim – solat, doa, baca Yasin, selawat Syifa dan amalan2 yang bagus untuk kita spiritually.

Disclaimer: Ni pengalaman saya sendiri. Mungkin tak sama dengan orang lain ya.
Pegi vaksin! Jangan overthinking ckp agenda yahudi la, mikrochip la, jadi zombie la.

Kami satu family dah amik vaksin & walaupun ada yg tak complete 2 dos, alhamdulillah masih bergejala ringan. Take care semua! Mencegah lebih baik dari mengubati. Ha gittew!
Still in recovery mode,

Kredit : Aini Shafinaz


“Kali Pertama Tengok Atuk Menangis.” Berpisah Selepas 70 Tahun Hidup Bersama, Wajah Sayu Lelaki Di Pusara Isteri Undang Sebak

kehilangan insan tersayang ibarat separuh nyawa di bawa pergi, apatah lagi insan tersebut sudah berada di sisi bertahun-tahun lamanya. Segala suka duka dan jerit perih dalam rumahtangga dilalui bersama. Namun kini semuanya tinggal kenangan.

Demikian lah situasi yang dialami seorang warga emas ini yang kehilangan isteri buat selama-lamanya akibat sakit tua.

Selepas 70 tahun melayari alam rumah tangga bersama, kini tinggal dia keseorang, sepi tanpa ada lagi kedengaran gelak tawa dan rajuk manja isteri tersayang.

Perkongsian video yang dimuat naik Inneke Santoso di tiktok menjentik emosi ramai bila mana melihat kesedihan pada wajah datuknya itu yang banyak menghabiskan masa dengan termenung.

Mungkin kerana mengenangkan arwah isterinya.Bahkan Inneke turut memberitahu, itulah pertama kali dia melihat datuknya menangis hiba.

Perkongsian tersebut mendapat reaksi ramai yang rata-rata melahirkan rasa sayu dan sedih dengan situasi yang berlaku pada warga emas tersebut. Apatah lagi, warga emas itu dilihat enggan meninggalkan pusara isteri kesayangannya itu.

Sedar tak sedar, bulan depan dah masuk bulan Ogos tau, bulan Kemerdekaan Malaysia!

Sebagai rakyat yang cintakan tanah air, mesti anda ada cara tersendiri nak eskpresikan rasa cinta dan bangga menjadi Anak Malaysia kan? Betul tak?!

Ehhh jangan cakap kat sini, simpan idea anda tu dan hantarkan kepada kami dengan menyertai Virtual Himpunan Saya Anak Malaysia!


Usah Biasakan Isteri Terlalu Berdikari, Tak Belai Hatinya Dengan Kasih Sayang. Awas! Jangan Jadi Suami ‘Papa Kedana’!

Di dalam sesebuah rumah tangga kena ada sikap memberi dan menerima dari kedua belah pihak baik suami mahupun isteri tidak boleh hanya sekadar menerima namun tidak mahu memberi. Itu menyebabkan rumah tangga menjadi pincang sekali gus mengundang konflik.

Usah terlalu membiarkan isteri melakukan semuanya sendirian, mungkin ada antara wanita yang suka berdikari namun kena ambil tahu juga. Elakkan ego yang tinggi melangit, andai berlaku perbalahan usah dibiarkan berpanjangan.

SUAMI YANG PAPA KEDANA.

1 – Memanglah… Kita rasa remehnya bila isteri merajuk. Rimasnya dah lama kawen masih mengada-ngada.

3 – Isteri marah namun sebenarnya isteri cuba bagitau. Kenapa kita tak seperti dulu? Mana hilang kelembutan kata-kata dan pujukan? Namun kita ego… Kita cuba menjustifikasikan kebodohan kita.

4 – Dah lama kawen. Anak pun dah berderet empat lima. Tak payah la nak pujuk-pujuk. Lantak pi lah isteri pujuk diri sendiri.

5 – Kita rasa ini isu kecik bukan? Alah.. Dah jadi isteri bukannya perlu dihargai hatinya lagi. Tanpa kita sedar perlahan-lahan cinta isteri bertukar menjadi benci.

6 – Isteri tarik muka kita buat tak cakna. Hingga bermula dari bebelan biasa suara isteri mula meninggi. Amukan isteri mula berbisa di hati kita.

6 – Biadapnya isteri bukan? Tanpa kita sedar puncanya apa? Apa salah kita? Tak nak sejenak kita gunakan akal sembilan untuk membuat penilaian?

7 – Kita bukan suami yang kaya raya. Bukan tahap raja yang mampu petik bintang atau permata untuk dihadiah pada si dia. Nak hadiahkan dinar emas atau goldbar berketulenan 999 sebulan sekalipun kita tak mampu. Tak apa…

8 – Isteri tak mahu pun. Jika isteri mahukan kekayaan, sejak awal dia tidak mengahwini kita. Isteri cuma harapkan perhatian. Tak kaya tak apa tapi jangan papa kedana dengan kasih sayang.

9 – Jangan kedekut dengan pujukan. Ini bukan pertandingan yang perlu kita menegakkan bahas itu ini. Ini perkahwinan yang memerlukan pengertian. Jika kita tidak mampu berikan harta, berilah cinta.

10 – Awas suami! Jangan biasakan isteri terlalu berdikari. Jangan biasakan isteri hatinya tidak dibelai dengan kasih sayang. Jangan! Jangan membuat kesilapan ini jika tidak mahu rumahtangga kecundang.

11 – Kerna suatu hari nanti, pada saat hatinya telah hilang cinta, yang bersisa hanyalah benci. Waktu itu ruangan untuk suami semakin sempit. Waktu itu terimalah hakikat bahawa perpisahan adalah ehsan yang terbaik berbanding terus mendera emosi isteri.

12 – Ya… Isteri kita nampak lembut, lemah dan tidak kuat hatinya. Tapi percayalah bila berkali-kali diuji, bimbang nanti tiada ruang untuk diperbaiki lagi. Akan tiba masa dia lebih bahagia tanpa kehadiran kita.

13 – Tak ada rupa dan tidak berharta tak apa. Tapi jangan miskin dengan ucapan baik dan pujukan yang menyejukkan hati. Jangan asalkan buka mulut pemilihan perkataan kita mencalarkan jiwa.

14 – Hanya kata-kata yang baik, kelembutan dan pujukan. Percuma bukan? Jika itupun tidak mampu diberi, layaklah kita dianggap SUAMI YANG PAPA KEDANA. Menyedihkan, malang dan hinanya kita.

Salam sayang


Bermadu Dengan Sahabat Baik Sendiri, Kuatnya Wanita Ini!

Bukan calang-calang wanita yang mampu dan redha hidup bermadu. Ya lah suami yang selama ini milik seorang tapi terpaksa dikongsi dengan wanita lain.

Tidak semua yang merestui jauh sekali sudi untuk meminang bagi pihak suami. Tapi salute pada wanita bernama Ida Nirwana Marzuki, 28 tahun. Dia memang kuat.

Hanya kerana ingin memastikan hubungan sahabat baiknya dengan suami halal di sisi Yang Maha Esa, dia sanggup berkongsi kasih. Ibu kepada seorang cahaya mata berusia tiga tahun ini bukan sekadar melamar, bahkan dia juga merisik dan meminang kawan baiknya untuk dijadikan isteri kedua kepada suaminya.

Persahabatan terjalin antara Ida Nirwana dengan Norinie Rahmad, 37 dan suami Nurul Hakim Mohd Kusaini, 34,ketika sama-sama menghadiri kursus yang menawarkan perundingan imej di sebuah hotel di ibu negara setahun yang lalu.

“Boleh dikatakan hubungan kami mulai rapat dan kami kemudiannya mengambil keputusan untuk menubuhkan syarikat bersama. Selain hubungan sebagai rakan perniagaan, kami juga semakin rapat bukan hanya sekadar sahabat tetapi saya anggap Anne  seperti kakak sendiri.

“Bahkan, ketika arwah ibu Anne dimasukkan ke hospital, saya dan suami selalu menemani dan memberi kata-kata semangat untuknya. Selepas ibu Anne meninggal dunia menyebabkan dia tinggal keseorangan memandangkan ahli keluarga lain sudah berkahwin dan mempunyai keluarga sendiri.

Kemudian, selepas pemergian arwah ibu Anne, saya sampaikan hasrat tersebut kepadanya dan seperti yang saya jangka dia memang terkejut tetapi tidak menolak.

“Sebaliknya dia minta tempoh selama dua bulan untuk memikirkan sebelum memberi jawapan. Waktu itu, tidak terdetik rasa sedih mahupun cemburu bahkan saya teruja kerana apa yang dilakukan memang di atas kerelaan hati saya,” cerita Ida yang memaklumkan suaminya agak keberatan kerana tidak pernah berhasrat untuk berkahwin lain apatah lagi hanya  menganggap Anne sekadar rakan kongsi ketika itu.

Hari-hari tanya

Usai dua bulan memikirkan akhirnya Anne menerima hasrat tersebut. Walaupun ada wanita yang memandang poligami secara negatif, namun mereka bertiga reda berkongsi kasih.

“Tidak pernah saya membayangkan diri akan bermadu dengan sahabat baik sendiri. Setiap hari saya akan bertanyakan kepada Ida adakah dia betul-betul nekad. Bahkan,  hari mahu di akad nikah saya masih bertanyakan soalan yang sama sehinggakan dimarahi Ida.

“Apa yang membuatkan saya menerima Ida sebagai madu dan Hakim sebagai suami adalah kerana keprihatinan mereka sepanjang kami kenal lebih-lebih lagi sewaktu arwah ibu saya sedang sakit. Sebelum ini, soal kahwin tidak langsung terlintas di fikiran saya memandangkan saya sibuk dengan kerjaya.

“Ada juga yang bertanyakan kepada saya kenapa perlu kahwin dengan suami orang, lebih-lebih lagi suami sahabat sendiri sedangkan saya bujang. Namun, saya melihat keikhlasan dan kesungguhan Ida membuatkan saya nekad untuk terima.

Mungkin berkongsi suami itu adalah satu rezeki buat saya. Saya reda dan terima jodoh ini dengan hati terbuka,”ungkap Anne lagi yang juga merupakan seorang ahli perniagaan dan kini menubuhkan syarikat bersama madu dan suaminya.

Reaksi suami

“Awalnya rasa cuak dan berdebar bahkan keluarga Ida sendiri terkejut dengan idea tersebut. Bayangkan daripada anak angkat ibu Ida, akhirnya Anne menjadi madu anaknya sendiri. Namun, mereka tidak membantah dan menerima jodoh tersebut.

“Saya sendiri jujurnya, sukar awalnya memandangkan kami sudah biasa berbual dan bergurau sebagai kawan dan rakan kongsi dan perniagaan, tetapi kini saya perlu menukar perasaan tersebut kepada suami.

“Bahkan, saya terasa sedikit sedih kerana tidak menjangka akan berkahwin dua. Kerana itu, saya cuba elakkan diri buat seketika dengan Anne tetapi dalam masa yang sama, Ida sentiasa memujuk dan memberitahu kenapa dia jujur dan ikhlas kenapa mahu saya mengahwini Anne.

“Selepas berkahwin, saya rasakan perasaan berubah sedikit demi sedikit dan kami bertiga tetap seperti sebelum ini. Boleh berborak dan berbincang tanpa sebarang masalah. D

Sumber: Majalah Keluarga isu Disember 2016.


“Anak Yang Rajin Tolong Mama” Puteri Sarah Bersyukur Anak Lelaki Jenis Ringan Tulang

Didikan ibu bapa menjadi penentu karektor dan sikap setiap anak. Tak kira anak perempuan ataupun anak lelaki, masing-masing perlu diajar bertanggungjawab membantu kerja-kerja rumah.

Anak-anak yang sudah diajar membantu ibu bapa melakukan kerja rumah akan membesar sebagai individu yang ringan tulang dan bertanggungjawab.

Ramai pakar-pakar kekeluargaan dan keibubapaan sering berkongsi dan berpesan kepada ibu bapa agar mengajar anak lelaki mereka juga membuat kerja rumah.

Dengan melakukan kerja rumah, anak lelaki akan lebih berdikari dan makin hormat kepada ibu selepas tahu betapa penat sebenarnya membuat kerja rumah.

Baru-baru ini pelakon dan usahawan, Puteri Sarah ada berkongsi sebuah video di mana anak sulungnya, Syaikhul Islam membantunya melakukan kerja rumah.

Dalam video tersebut, Syaikhul dilihat sedang membasuh pinggan yang berada di dalam sinki.

Menurut Puteri Sarah, Syaikhul sememangnya seorang anak yang baik, soleh dan rajin membantunya di dapur. Lebih terharu, anaknya itu boleh dikatakan sangat matang, pandai menyayangi orang serta terlalu melindungi adiknya, Summayah.

Good morning from Syaikhul Islam anak yang baik, anak yang soleh. Keep being you. Anak yang rajin tolong mama dan hormat orang tua. Baru 5 tahun tapi matang dan sayang serta protect adik.

Menerusi video tersebut juga, Syaikhul berkata dia hendak menjadi seorang yang rajin dan mahu meringankan beban ibunya. Tambah Syaikhul, dia selalu memasak bersama ibunya. Di akhir video, Syaikhul meluahkan rasa sayang terhadap ibunya.

Bertuah sungguh Puteri Sarah dikurniakan anak lelaki yang penyayang dan ringan tulang. Semoga dia terus menjadi pelindung kepada ibu dan adiknya.

Menjengah ke ruangan komen, rata-rata pengikut Puteri Sarah memuji Syaikhul yang sangat rajin membantu mamanya membuat kerja rumah.

Selain dari itu mereka turut mendoakan agar Syaikhul terus menjadi anak yang baik, soleh dan menjadi pelindung kepada mama dan adik perempuannya.


Ibu Angkat Boleh Cuba 4 Fasa ‘Meniru’ Hormon Untuk Susukan Anak!

Penyusuan susu ibu itu adalah semula jadi dan mudah, tetapi ia satu kemahiran yang perlu dipelajari. Begitu juga bagi ibu angkat yang mahu menyusukan bayi angkatnya.

Perkara yang lebih penting adalah ibu perlu bersedia dari segi psikologi dan tidak mudah mengalah apabila timbul masalah ketika menyusukan bayi

Menurut kaunselor Lektasi Puan Ida Kamilia Mudzakir, “Ada 4 fasa untuk “meniru” hormon iaitu dengan mengambil pil perancang.

Suka Kak Ida maklumkan disini, pengambilan pil perancang MESTILAH mendapatkan khidmat nasihat dan konsultasi dari doktor terlebih dahulu.

Manakala tugas kaunselor laktasi adalah membantu ibu menjalani proses tersebut. Kecuali kaunselor laktasi tersebut adalah doktor ya.”

Fasa pertama
Ibu angkat perlu mengambil pil perancang dan Domperidone untuk membolehkan badan “meniru” proses pembentukan kelenjar mamari sebagaimana yang berlaku semasa proses kehamilan.

Fasa kedua
Ibu angkat perlu berhenti mengambil pil perancang tetapi meneruskan Domperidone untuk mencetuskan penghasilan susu ibu.

Fasa ketiga
Ibu angkat perlu memerah susu untuk meransang dan menggalakkan penghasilan serta pengeluaran susu ibu.

Fasa keempat
Memberi bayi menyusu terus daripada payudara ibu untuk meningkatkan rangsangan ke atas payudara bagi menggalakkan penghasilan lebih banyak susu.

sumber : Ida Kamilia Mudzakir


“Keadilan Itu Mahal Jika Kau Miskin.” Sampai Bila Yang Lemah Sentiasa Ditindas. Telemovie DANIA Penuh Pengajaran.

Sejak tayangan Telefilem DANIA di TV3, ramai penonton yang memberikan respon di media sosial sehingga menarik lebih ramai yang menontonnya.

Seharusnya telemovie yang penuh dengan pengajaran ini ditonton lebih ramai orang kerana ianya menyentuh pelbagai institusi kekeluargaan, pendidikan, media, perundangan dan juga sikap sterotaip di kalangan masyarakat.

Sedar tak? Dalam kehidupan seharian, kadang kala kita yang selalu memberi penekanan. Tapi kita tak sedar semua itu kerana sentiasa mahukan yang terbaik.

Antara pengajaran yang dapat kita ambil ialah :

Sebagai masyarakat pula, janganlah terlalu sterotaip. Contoh bila seseorang itu berpangkat, ada pengaruh, terus letakkan dia sebagai ‘orang baik’ dan begitu pula sebaliknya. Masyarakat tidak seharusnya hanya menilai dari luaran dan tidak menyiasat mengenai perkara sebenar.

Zaman sekarang ini, ramai yang menggunakan agama untuk mengaburi mata masyarakat. Ini sedang berleluasa.

Seharusnya kita memberi sokongan, bukannya menyisihkan, blame dan memalukan mereka lagi. Perli-memerli ini adalah aktiviti yang tidak sihat dan boleh menimbulkan rasa dendam. Jadi sama-samalah kita jadi masyarakat yang prihatin.

Masyarakat selalu memberi tekanan menyebabkan banyak orang tanpa disedari mengalami sakit mental. Jika masyarakat lebih terbuka, banyak masalah boleh diselesaikan.

Peranan guru juga penting dalam mengendalikan pelajar terutamanya yang mengalami trauma. Bukan menyisihkan dek kerana tekanan dari ramai pihak. Guru seharusnya peka dengan keadaan ini dah menjadi orang tengah untuk menaturalkan kembali keadaan.  Bukan berpihak pada sesiapa.

Satu lagi adalah peranan peguam. Seperti yang terpahat di minda, peguam akan membantu menegakkan kebenaran namun apa yang terjadi adalah sebaliknya. Ianya bukan terjadi dalam telefilem ini sahaja. Tetapi dalam realitinya pun juga begitu.

Masyarakat yang miskin semakin ditindas. Orang yang berpangkat, berpengaruh selalu dipandang tinggi walaupun banyak keburukan / kesalahan yang mereka lakukan.

Sampai bila nak masyarakat terpaksa gunakan media sosial untuk menuntut keadilan sedangkan kita semua tahu medium yang betul adalah kepada pihak yang berkuasa tapi kepercayaan itu telah terhakis kerana segelintir yang mengkhianatinya.


“Aizameen Pergi Jua.” Dua Minggu Koma Akibat Asma Kronik & Masalah Paru-Paru, Lelaki Ni Dijemput Ilahi!

Berat mata memandang, berat lagi bahu yang memikul. Kisah tragis keluarga ini menjadi viral selepas seorang saudara memuat naik di media sosial.

Terbaru berita duka dikongsikan melalui Harian Metro, Aizameen Haqim Abd Razak yang menghidap asma kronik dan masalah paru-paru meninggal dunia kira-kira jam 1.47 tengahari tadi.

Aizameen, 27, menghembuskan nafas terakhir di Unit Rawatan Rapi (ICU), Hospital Melaka.

“Salam semua, nak maklumkan Aizameen Haqim telah pergi menghadap Ilahi.

“Sama-sama kita doakan kesejahteraan arwah. Al-Fatihah,” katanya.

Aizameen dimasukkan ke ICU pada 30 Oktober lalu selepas mengalami asma kronik manakala isterinya, Fatin dimasukkan ke ICU Isnin lalu akibat jangkitan kuman dalam darah.

Manakala anak bongsu mereka, Fitiya Ariana yang berusia dua bulan turut dimasukkan ke wad akibat cirit birit dan najis berdarah sementara abangnya Firash Aedrian, 2, mengalami ekzema kini dijaga oleh ibu saudara kanak-kanak itu, Nur Shuhaila Mazlan, 28.

Walau bagaimanapun, Fatin dilaporkan sudah dipindahkan ke wad biasa kelmarin sebelum keluar hospital bersama bayinya, Fitiya petang semalam.

Kisah Aizameen dan isterinya, Fatin Atikah Munzahit, 26, yang terpaksa berpisah dengan satu sama lain selepas dimasukkan ke ICU.

Salam sahabat dan saudara semua…

Dalam gambar ni sepupu saya Fatin Elika Elisya dan suaminya Aizameen Haqim bersama anaknya. Mereka ada lg sorang baby girl baru umur 2 bulan dan Fatin baru je habis pantang.

Apa yg cuba saya nak sampaikan… berat ujian sepupu saya sekeluarga ni.. mulanya suaminya kena semput kronik krn mmg ada masalah dgn paru² yg sekian lama… masa kena serang tu suaminya dikejarkan ke hospital dan dimasukkan icu.

Skrg dlm keadaan koma… dlm x sedar dah hampir 2 minggu dah sbnrnya… sepupu saya fatin berharap yg suaminya boleh diselamatkan… mlm td pula.. sepupu saya fatin pula dimasukkan ke icu kerana ada jangkitan kuman dlm darah… fatin terlalu lemah… mulanya suspek denggi…

Bila darah drop… fatin terus rebah sampai biru² muka… maybe terlalu berat nak menanggung ujian & tekanan emosi dlm keadaan baru je habis pantang bersama 2 anak… berat lg ujian.. dlm mereka suami isteri di icu…

Harini baby lak warded 😭😭😭 bbrp harini.. baby kena cirit birit sampai berak berdarah.. tu yg pergi hospital… rupanya baby pon x ok… dah la baby dr dlm pantang kena sawan tangis… setiap malam nangis tanpa henti… puas berubat.. tp x dpt ubati… hanya mengurangkan skit saja… anak sulung pon tgh tak sihat.. demamm… eczema teruk… sian si abg… 😭😭😭 saat ini si abg dijaga oleh mak sedaranya…

Jadi… saya nak menyeru kpd insan² yg mengenali saya… pls doakan utk sepupu saya ni sekeluarga… berikan kesihatan kepada fatin dan babynya serta anak sulungnya… doakan ada sinar buat aizameen sedar dr koma dan mereka boleh sekeluarga bersama membesarkan anak². Moga doa kalian diangkat oleh Allah SWT dan hanya Dia saja juga yg dpt membalasnya.

Berat ujian sepupu saya tanggung 😭😭😭
Kuat dik fatin.. Along dan semua Family Haji Sahri sayang ko dik 😢😢😢 Sebak sgt.. saat ni rase mcm useless sgt sbb x boleh balik kg.. bg moral support kat family.. 😪😪

Kredit: Emmy Farhany Ahmad

Seronok juga ye kalau kita dapat realisasikan cita-cita anak kita. Mungkin dah besar nanti ada yang nak jadi polis, askar, nurse, peguam dan macam-macam lagi lah. Semua boleh!

Untuk itu, jom sertai Virtual Himpunan Cita-cita 2020 dengan daftarkan diri di http://www.wasap.my/60169647520

*Cara dan syarat boleh lihat di poster